Zaštita životne sredine: Za projekte u ovoj oblasti 1,5 milion - iKragujevac\nZaštita životne sredine: Za projekte u ovoj oblasti 1,5 milion\nponedeljak, 12 februar 2018 16:00\nOdluka o objavljivanju stalno otvorenog konkursa za prijavu predloga projekata udruženja u oblasti zaštite životne sredine i održivog razvoja doneta je na današnjoj sednici Gradskog veća, a za te namene izdvojeno je 1,5 milion dinara za tekuću godinu.\nMaksimalan iznos koji se može odobriti po jednom projektu je 150.000 dinara. Tekst konkursa, aplikacioni formulari i svi potrebni obrasci mogu se preuzeti na internet stranici grada www.kragujevac.rs\nGradsko veće dalo je saglasnost na Plan centralizovanih javnih nabavki za tekuću godinu. Na sednici su utvrđeni i predlozi rešenja o davanju saglasnosti na programe rada svih ustanova kulture koji su upućeni Skupštini grada na razmatranje i odlučivanje. Pred odbornicima gradskog parlamenta naći će se i predlog odluke o sprovođenju javnog konkursa za imenovanje direktora JP „Urbanizam“.\nČlanovi veća dali su saglasnost na zaključenje Ugovora o finansiranju Centra za socijalni rad „Solidarnost“ i Centra za razvoj usluga socijalne zaštite „Kneginja Ljubica“.\nGradsko veće na današnjoj sednici utvrdilo je broj lica koja samostalno obavljaju umetničku ili drugu delatnost u oblasti kluture kojima će grad plaćati doprinose za penzijsko i invalidsko osiguranje kao i doprinose za zdravstveno osiguranje za 2018. godinu. Na osnovu uverenja reprezentativnih udruženja, prijava i podnete dokumentacije to pravo ostvariće 18 lica.


JP „Komunalac“ od septembra preuzima pijace u naseljenim mestima - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo JP „Komunalac“ od septembra preuzima pijace u naseljenim mestima\nJP „Komunalac“ od septembra preuzima pijace u naseljenim mestima\nNa prošloj sednici lokalnog parlamenta 28. jula usvojena je odluka prema čijim se odredbama poslovi u vezi sa pijacama na celoj teritoriji opštine Bečej poveraju Javnom preduzeću „Komunalac“.\nJP „Komunalac“ od septembra, kako je rečeno, postepeno preuzima upravljanje i ubiranje prihoda od pijaca u naseljenim mestima opštine. Trenutno se u tom preduzeću prave analize koje će, kako je rekao direktor Norbert Kovač, pokazati koliko će radnika biti potrebno za poslove u vezi sa tim prodajnim prostorima. Ta će procena pokazati i koliko će onih koji su do sada bili angažovani pri mesnim zajednicama, nastaviti taj posao. Razlog zbog kog će pijacama u naseljenim mestima, umesto mesnih zajednica, „gazdovati” bečejsko komunalno preduzeće, bio je neusklađenost sa zakonom.


Kantonalni odbor SDP-a: Želimo ulazak u vlast, slijede pozivi za SDA i PDA (VIDEO) – Radio Feral\n21/01/2019 Mirsad Zulic\t0 Comments\nKantonalni odbor SDP-a Tuzla zasjedao je danas popodne i usvojio sva četiri zaključka, koja je ranije donijelo Predsjedništvo partije u TK. Suština je da SDP želi biti dio vlasti u TK, a to znači da će, najvjerovatnije krajem sedmice, biti poslani pozivi za pregovore o formiranju vlasti na adrese kantonalnih organizacija SDA i PDA.\nTakođer, Kantonalni odbor traži da se i 13 stranačkih organizacija u TK, 12 općinskih i jedna gradska, izjasne jesu li za ulazak u vlast i ako jesu, da li treba ići u vlast sa SDA ili PDA.\n– Mislim da je donesena logična odluka, jer ne znam da je igdje zabilježeno da stranka koja pobijedi na izborima, a mi smo pobjednička partija u TK, svojevoljno odluči da želi biti opozicija – kaže za Faktor Enver Bijedić, predsjednik KO SDP-a Tuzla.\nPregovarački tim SDP-a dobio je ovlaštanje Kantonalnog odbora da uđe u pregovore sa SDA i PDA, ali naglašeno je da će SDP u vlast ići samo kao dio “BH bloka” koji pored ove stranke, čine i DF i Naša stranka. Osnova za pregovore, kada je u pitanju SDP je “plan 10”, a tu posebno ističu infrastrukturne projekte, poput brze ceste Tuzla-Brčko-Orašje, izgradnju “Bloka 7” u Termoelektrani Tuzla, izgradnju termoelektrane Banovići, kao i pravedniju raspodjelu javnih prihoda.\n← Lista najtraženijih zanimanja u Njemačkoj\nBroj oboljelih od raznih tipova gripe u porastu, u BiH od komplikacija preminule četiri osobe →\nU ponedjeljak nema nastave u školama na području TK\nInspekcija “češljala” direktorske plaće u TK\n21/09/2017 Mirza Musanovic\t0


Predstava za djecu „Crvenkapa“ u Gradskom pozorištu Foča -\nGlumci Narodnog pozorišta Užice izvešće u četvrtak, 3. maja, u Gradskom pozorištu Foča predstavu za djecu „Crvenkapa“, rađenu po tekstu Aleksandra Popovića, i u režiji Milana Neškovića.\nO ovoj predstavi djeca sigurno sve znaju i vole sve likove, a u verziji Narodnog pozorišta Užice dodat je i lik nestašne djevojčice Ivanke koja kroz već poznatu priču postaje dobra, poslušna i vrijedna.\nUloge u komadu igraju Tijana Karaičić (Crvenkapa), Danica Ljubičić (Ivanka), Tanja Jovanović (Mama/Baka), Goran Šmakić (Lovac Luka) i Igor Bojević (Vuk).\nPredstava će biti izvedena u okviru Majskih dana kulture opštine Foča, a za učenike nižih razreda osnovnih škola „Sveti Sava“ (I, II, III i IV razred) i „Veselin Masleša“ (I, II, III), kao i za mališane Dječijeg vrtića „Čika Jova Zmaj“ i Igraonice Klincograd biće organizovan kolektivan dolazak.\nCijena karte iznosi 2 KM, a ostali zainteresovani karte mogu kupiti neposredno pred izvođenje predstave. Prvo igranje komada počinje u 12:30 (Vrtić, OŠ „Veselin Masleša“), a drugo u 14 časova (OŠ „Sveti Sava“, „Klincograd“).


U Sarajevu potpisan Memorandum o razumijevanju četiri udruženja sudija i tužilaca - Ilidza.ba I\nHome/Bosna i Hercegovina/U Sarajevu potpisan Memorandum o razumijevanju četiri udruženja sudija i tužilaca\n“U tako maloj zemlji, Bosni i Hercegovini, iznenađujuće je da postoji osam udruženja sudija i tužilaca. Zato je potpisivanje Memoranduma korak ka ujedinjenju i da se pokaže kao primjer ostatku zemlje”, rekao je sudija Kees van der Weide uime Delegacije Evropske unije u BiH.\n“Željeli bi da danas sva udruženja potpisuju ovaj Memorandum, ali to nažalost nije slučaj. Nadam se da je Memorandum početak promjena u pravosudnom sistemu u BiH. U prvom redu odlučili smo da zajednički djelujemo, a jedan od prvih zadataka bit će da se uključimo u proces donošenja zakona o Visokom sudskom i tužilačkom vijeću BiH”, rekao je predsjednik Udruženja sudija BiH Hakija Zajmović.\n“Zbog svih kritika koje smo pretrpjeli u posljednje vrijeme cilj nam je bio da se udružimo i zajedničkim djelovanjem da se uključimo u reformske procese koji su pred nama”, rekla je Heljić.


Član 34. stav 1. tačka 5. Zakona o posredovanju u rešavanju sporova („Sl. glasnik RS“, br. 55/2014) propisuje da je posrednik dužan da Ministarstvu pravde podnese godišnji izveštaj o obavljenim posredovanjima koji sadrži podatke o vrsti spornog odnosa, mestu u kojem je sproveden postupak posredovanja i načinu okončanja postupka posredovanja, uz poštovanje načela poverljivosti.\nMolimo Vas da do 17. januara 2019. godine podnesete Godišnji izveštaj o obavljenim posredovanjima za 2018. godinu, korišćenjem formulara koji je dostupan putem sledećeg linka.\nFormular je izrađen radi efikasnije i kvalitetnije obrade podataka. Molimo Vas da popunite formular i ako niste sprovodili postupke medijacije u toku 2018. godine, imajući u vidu činjenicu da je dostavljanje godišnjeg izveštaja o radu vaša dužnost u skladu sa zakonom, te da je i takva informacija korisna za sagledavanje sistema.\nPodsećamo da se dozvola za posredovanje izdaje prvi put sa rokom važenja od tri godine, a prilikom obnavljanja izdaje se na rok od pet godina, te da se u postupku obnavljanja dozvole posebno vodi računa o poštovanju Etičkog kodeksa u ispunjavanju obaveza propisanih ovim zakonom i podzakonskim aktima, od strane posrednika.\nČlan 7. Pravilnika o postupku izdavanja, obnavljanja i oduzimanja dozvole za posredovanje i obrascu dozvole za posredovanje („Službeni glasnik RS”, br. 146/2014) propisuje da se dozvola za posredovanje obnavlja na pismeni zahtev posrednika (u daljem tekstu: zahtev za obnavljanje dozvole), pre isteka roka na koji je dozvola za posredovanje izdata, a uz koji se dostavljaju dokazi o ispunjenosti uslova popisanih Zakonom. Više informacija o uslovima i postupku obnavljanja dozvola za posrednike možete videti putem sledećeg linka.


Naslov: Praistorijske ribe otkrivene u Australiji 7/15/2010, 21:44\nVodja istraživačkog tima, Džastin Maršal sa Univerziteta u Kvinslendu, izjavio je da su pronašli i nekoliko dosad nepoznatih vrsta riba, uključujući praistorisjku ajkulu sa šest škrga. "Neka od ovih stvorenja smo očekivali da vidimo, druga su nas iznenadila, dok pojedine vrste još nismo identifikovali", kazao je Maršal.\nNaučnici su koristili glavu tune nabodenu na štap kako bi privukli stvorenja koja žive van domašaja svetlosti, prenosi londonski "Telegraf".\nIstraživanje je pokrenuto nakon nedavnih izlivanja nafte koja ugrožavaju Veliki koralni greben, kao i zbog sve uočiljivijih posledica zagrevanja i acidifikacije okeana koji prete istrebljenjem morskoj flori i fauni. "Posmatrajući život na velikim dubinama, pokušavamo da otkrijemo šta se u njemu sve nalazi pre nego što i to bude uništeno", kazao je Maršal.


Da li postoje neke bolesti i stanja koje dovode do povećane produkcije gasa u crevima? - Pitaj lekara\nNaslovna/ Zdrav stomak/Iritabilni kolon (Nervozna creva)/Da li postoje neke bolesti i stanja koje dovode do povećane produkcije gasa u crevima?\nIritabilni kolon (Nervozna creva), Zdrav stomak\tPitaj Lekara 1 година 1 Odgovor 299 pregleda 0\nPostoje bolesti koje mogu da uzrokuju preterano nadimanje i gasove. Na primer, kod osoba sa dijabetesom i sklerodermom funkcija tankog creva može da postane sporija tokom vremena. To uzrokuje prenamnožavanje određenih bakterija unutar creva, koje imaju sklonost ka lošem varenju ugljenih hidrata i drugih nutrijenata, pa to dovodi do povećane produkcije gasa i nadimanja. Takođe, oboljenje poznato kao “sindrom nervoznog creva”, koje se smatra funkcionalnom bolešću creva, veoma često praćeno je nadutošću, gasovima, bolovima u stomaku, kao i poremećajem u ritmu pražnjenja stolice.


Naučnici kažu da DVA METRA DISTANCE ipak nije dovoljno! EVO KOLIKO ČESTICE VIRUSA mogu da "putuju" PO HLADNOM VREMENU i u kojim se prostorima NAJBRŽE ŠIRE! - Zena.rs\nNovo istraživanje o korona virusu objavljeno u magazinu "Nano Letters" pokazalo je da će prenos putem respiratornih kapljica biti izraženiji tokom zimskih meseci.\nIzgleda da dva metra distance nije dovoljno, bar ne u sledećim uslovima! Foto: Profimedia\n"Otkrili smo da u većini situacija kapljice putuju na veće udaljenosti od dva metra, koliko Centar za kontrolu i prevenciju bolesti navodi da je potrebno da se distancira kako bi se zaštitili", istakao je jedan od autora studije Jandžing Žu sa Univerziteta Santa Barbara u Kaliforniji za "Business Line".\nIstraživanje je pokazalo i da su najopasnije zatvorene prostorije sa ugrađenim hladnjačima i niskim temperaturama kao što su fabrike za preradu mesa, gde kapljice mogu da "lete" i do 6 metara.\nVruća i suva klima pogoduju lakšem ispravanju kapljica, ali... Foto: Profimedia\nU takvom okruženju virus je "posebno uporan" iože da se zadrži duže nego inače, a može da bude zarazan "od nekoliko minuta do duže od jednog dana u različitim okruženjima".\n"Ovo je možda objašnjenje za one događaje koji su bilu superprenosioci, a koji su zabeleženi u nekoliko fabrika za preradu mesa", dodao je Žu.\nOčekivano, studija je pokazala i da vruća i suva klima pomažu u lakšem isparavanju kapljica. U takvim uslovima - zaražene kapljice pljuvačke iza sebe ostavljaju sitne fragmente virusa, koje se spajaju sa aerosolima koje se izbacuju govorom, kijanjem i kašljanjem.\n"To su vrlo sitne čestice, obično manje od 10 mikrona. I mogu satima da stoje u vazduhu, tako da ljudi mogu da unesu te čestice disanjem", rekao je vodeći autor studije. Suština je da je u letnjim mesecima lakši prenos aerosolima, dok je u zimskim opasniji kontakt sa zaraženim kapljicama pljuvačke.\nNaučnici su preporučili veću socijalnu distancu ako je prostorija prohladna i vlažna, a maske i filtere za vazduh ako boravite u toplim, suvim prostorijama.


Ugostitelji poštuju nova pravila o puštanju muzike\nTanjug 8. septembra 2021. 08:23\nBEOGRAD – Ugostitelji u Beogradu poštuju nova pravila o puštanju muzike, pokazala je kontrola koju je prethodne noći sprovela komunalna milicija.\nTo je potvrdio gradski sekretar za poslove komunalne milicije Ivan Divac koji je rekao da je 12 patrola komunalne milicije kontrolisalo sinoć da li se u baštama i kafićima poštuje nova odluka Grada da se ne emituje muzika radnim danima posle 22 sata, a petkom i subotom posle 23 časa.\n„Ni na jednoj od lokacija koje su do sada obišli nije bilo problema“, potvrdio je Divac za „Blic“, navodi se u saopštenju Beoinfa.\nOn je naveo da je je komunalna milicija prethodne noći imala pokrivala 12 lokacija i da su to zone koje su prepoznate kao najkritičnije, odnosno zone za koje poslednjih godina imamo najviše prijava građana za buku.\n„U Cetinjskoj ulici nije bilo problema, muziku su isključili tačno u 22 časa. Komunalni milicioneri su bili prisutni u Cetinjskoj preventivno. Svakako će ući u svaki lokal, zahvaliti svakom menadžeru ili vlasniku lokala pojedinačno zbog poštovanja ove odluke“, kaže Divac.\nZahvalio je ugostiteljima koji su u 22 časa isključili muziku i dodao da očekuje dobru saradnju i u budućnosti jer, kako je istakao, samo dobrom saradnjom između Komunalne milicije, građana i ugostitelja možemo doći do toga da funkcioniše privreda, a da građani mogu normalno da žive u Beogradu.\nSvi ugostiteljki objekti u Beogradu od juče mogu da emituju muziku u baštama radnim danom do 22 sata, a petkom i subotom do 23 časa.\nKako je Divac ranije objasnio, u pitanju je trajna mera koja će važiti u glavnom gradu, ali koja nije povezana sa epidemijom korona virusa.\nOdluka o emitovanju muzike ne odnosi se na Skadarliju, gde je dozvoljena samo akustična muzika, kao i na Adu Ciganliju i priobalje.


Android revija » Samsung otvorio specijalizovanu prodavnicu u Beogradu Samsung otvorio specijalizovanu prodavnicu u Beogradu – Android revija\nKompanija Samsung Electronics u saradnji sa kompanijom Gigatron otvorila je specijalizovanu radnju Samsung Brand Store u Ušće šoping centru. U prostoru od 70 kvadratnih metara, Samsung će na jednom mestu ponuditi korisnicima najnovije modele mobilnih uređaja, promotivne akcije, kao i uslugu Samsung servisnog centra za brze popravke.\nNovootovorena radnja opremljena je u skladu sa Samsung standardima, a njen koncept omogućava korisnicima da se upoznaju sa karakteristikama poslednje generacije Samsung smart telefona, tableta i fotoaparata.\nU okviru Samsung brand store, funkcioniše i servisni centar za brze popravke gde korisnici imaju mogućnost popravke uređaja u rekordnom roku. Takođe, Samsung serviseri su na raspolaganju i za dodatne usluge kao što su nadogradnja softvera, podešavanje novog uređaja, brza obuka za korišćenje i prenos podataka.\nOvo je druga specijalizovana radnja kompanije Samsung u Srbiji, dok je prva, otvorena u tržnom centru Big u Novom Sadu. Otvaranjem specijalizovane radnje, Samsung brand store, kompanija pruža priliku korisnicima da na jednom mestu dođu do vrhunskih uređaja iz svog portfolija.\nSamsung otvorio specijalizovanu prodavnicu u Beogradu was last modified: June 13th, 2014 by Goran Aničić\nGigatronSamsungSamsung beogradSamsung radnja\nSamsung Galaxy F procureo u novoj ‘Perfect Golden’ boji


SNS: Budimo odgovorni izjašnjavajući se sa DA na referendumu za jačanje vladavine prava\nPolitika 12 januar 2022\nOd konstantnog trenda pojedinih stranaka panično željnih vlasti i organizacija u Srbiji da politizuju jasno definisane odluke institucija nije izuzet ni predstojeći referendum zakazan za 16. januar 2022. godine.\nUprkos činjenici da se ovim referendumom, što je potvrđeno od svih nadležnih, menja isključivo i samo način izbora sudija, predsednika sudova, tužilaca i njihovih zamenika, ni na jedan način to nije sprečilo pojedince koji se zapravo bave advokaturom da apeluju na građane da glasaju suprotno opštem interesu koji zastupa po njihovim rečima ,,nelegitimno izabrana Narodna skupština Srbije”.\nO upitnoj legitimnosti izbora članova Skupštine i njenom targetiranju kao jednostranačkoj, ne vredi trošiti vreme ni reči jer je na proteklim izborima narod odlučivao o tome kome treba prepustiti budućnost Srbije, a kome je mesto u političkoj istoriji.\nSvakako je zaslužan svake osude pokušaj da se javnosti predoče pogrešni ciljevi predstojećeg referenduma i na taj način otrgne od većine pravo da utiču na Ustavne promene koje će primarno imati za cilj povećanje pravne sigurnosti građana Srbije, jer samo nezavisno sudstvo i samostalno javno tužilaštvo garantuju građanima adekvatno ostvarenu zaštitu prava u sudskim postupcima.\nKonkretno, menja se način na koji se sudije i tužioci biraju, a novo je to što će ih ubuduće birati Visoki savet sudstva, odnosno Visoki savet tužilaca, sačinjen od 11 članova, dok u izboru, ako promene budu usvojene, neće direktno učestvovati Narodna skupština, čime se nipodaštavaju tvrdnje pojedinaca da se izbor sudija i tužilaca svodi na petočlanu komisiju.\nBudimo zato ODGOVORNI izjašnjavajući se sa DA na predstojećem referendumu i pomenutim rešenjima se izborimo za jačanje vladavine prava, koja se, između ostalog, ostvaruje kroz nezavisnost sudija i samostalnost javnih tužilaca, i stvaraju se uslovi za bolju i efikasniju zaštitu ljudskih prava, kao i neophodan korak u pravcu pristupanja EU.\nNeka potvrđivanje akta o promeni Ustava Republike Srbije bude još jedna pobeda većinskog slobodarskog naroda!


Stvorili brend za izbirljivog kupca | ZLATIBORSKE NOVINE\nAnaliza projekta i potpisivanje Povelje o energetskoj efikasnosti\nMinistar za inovacije i tehnološki razvoj Nenad Popović ugostio mlade inovatore iz Priboja i Prijepolja\nStvorili brend za izbirljivog kupca\n11/09/2019 11/09/2019 zlatibroske.rs ARILJE\n„Boa Bogutovo“ iz Arilja za tri decenije napredovala od male radnje do fabrike koja zapošljava 150 radnika; Proizvodni pogon u Arilju danas se prostire na više od 4.000 kvadratnih metara.\nDobar primer kompanije koja je nastup na velikom međunarodnom sajmu iskoristila da ojača poziciju na zahtevnim tržištima u tekstilnoj industriji, jeste kompanija „Boa Bogutovo“ Arilje, koja je uz još pet domaćih kompanija, nakon zapaženog nastupa na sajmu mode Pure London u Velikoj Britaniji, u organizaciji Privredne komore Srbije, uspela da privuče pažnju partnera na globalnom nivou.\nPodrška PKS obuhvatila je i organizaciju edukativnih radionica koje su prethodile nastupu na sajmu, kako bi kompanije što kvalitetnije marketinški uobličile ponudu i ciljano je prilagodile posebno britanskom kupcu.\nGovoreći o počecima uspešnog preduzetničkog poduhvata, Nemanja Pećinar, vlasnik „BOA Bogutovo d.o.o“, ukazuje na postepeni, organski rast svoje kompanije koja je u roku od nekoliko decenija od male porodične radnje postala srpska fabrika koja nastupa na prestižnim svetskim sajmovima poput krajem jula održanog Pure Origin u Londonu, u Velikoj Britaniji, globalnoj prestonici modnog i tekstilnog biznisa.\nNaša kompanija osnovana je 1996. godine kao jednočlano privredno društvo sa ograničenom odgovornošću.Počeli smo kao mala radnja sa tri mašine, a sada, nakon skoro 30 godina, raspolažemo značajnim proizvodnim kapacitetima i iskustvom u proizvodnji kvalitetnog donjeg veša i spavaćeg programa. Zapošljavamo preko 150 radnika u sopstvenim pogonima i kroz saradnju sa kooperantima, još 100 kvalifikovanih kadrova koji proizvode po standardima naše kompanije – kaže Nemanja Pećinar.\nProizvodni pogon u Arilju prostire se danas na više od 4.000 kvadratnih metara. Stalnim i sveobuhvatnim praćenjem zahteva tržišta i modnih trendova, tim kreatora stvara kolekcije koje zadovoljavaju ukuse i najzahtevnijih potrošača. Glavni akcenat kompanija stavlja na marketinški nastup sa ciljem postizanja još veće prepoznatljivosti samog brenda BOA (skraćenica od Bogutovo Arilje) uz održanje nivoa kvaliteta.\n– Važno je da istaknem činjenicu na koju sam vrlo ponosan, da su naša kompanija i njen direktor, moj otac, dobili priznanje PRO BIZNIS lider 2010. godine što predstavlja dodatni podsticaj i motivaciju za dalje ostvarivanje naših vizija. Vodeći računa o razvoju naše kompanije, vodimo računa i o tome da budemo i društveno odgovorna firma, sa učešćem u raznim akcijama. Kompanija od samog početka nesebičnu pažnju poklanja zaštiti zdravlja zaposlenih, uvodeći nove tehnologije. Moramo se pohvaliti i time da su naše namere prepoznali IMG (International management group), Kraljevina Norveške i Ministarstvo rada i socijalne politike Republike Srbije koji su nam pomogli da naša kompanija pokrene najmoderniji sistem za uklanjanje prašine i ventilaciju na našim prostorima, čime smo dobili zdravu radnu sredinu za naše zaposlene – kaže Nemanja Pećinar.\nKako naglašava, zadatak fabrike je da u sektoru proizvodnje trikotažnih odevnih predmeta kupcima obezbedi najkvalitetnije proizvode, a da se u narednom periodu planira proširenje postojećih kapaciteta i dalje investiranje u automatizaciju proizvodnje.\nVeoma nam znači bezrezervna podrška Privredne komore Srbije, čije radionice vrlo rado posećujemo i u čijim aktivnostima učestvujemo već dugi niz godina. Poslednja aktivnost koju smo zajedno realizovali je upravo nastup na sajmu u Londonu, gde smo postigli značajan uspeh – kaže vlasnik kompanije „BOA Bogutovo“. – Sajmovi su dobar način da se mala i srednja preduzeća internacionalizuju, kao i da porodične kompanije u procesu tranzicije tako ojačaju svoju poziciju na izuzetno zahtevnim tržištima u tekstilnoj industriji – ističe vlasnik kompanije.\nPrivredna komora Srbije i Razvojna agencija Srbije, u saradnji sa Švajcarskim programom za promociju izvoza SIPPO, podržale su nastup srpskih kompanija „Amibo plus“ i „Boa“, „Kroko“, Love manufacture i S&SAX i „Tekstil“, na jednom od najvažnijih sajmova ženske, muške i dečje odeće i repromaterijala u Londonu. Na njemu je učestvovalo više od 1.300 izlagača iz 14 zemalja, uključujući i vodeće zemlje u tekstilnoj industriji – Veliku Britaniju, Italiju i Tursku. Srpske kompanije, u više od osamdeset bilateralnih razgovora i sastanaka sa potencijalnim poslovnim partnerima, ostvarile su značajne kontakte za dalju poslovnu saradnju.\nNovo jesenje radno vreme Stopića pećine\nјан 28, 2020 - уто\n6 m/s, ЈЗ\nуто01/28 сре01/29 чет01/30 пет01/31 суб02/01


POČINJE REKONSTRUKCIJA HOTELA KONTINENTAL BEOGRAD: Prva “kruna” srpskog hotelijerstva - Nira Press\nPočetna » POČINJE REKONSTRUKCIJA HOTELA KONTINENTAL BEOGRAD: Prva “kruna” srpskog hotelijerstva\nSredinom ove godine Beograd će, na sreću samo zakratko, ostati bez jednog od svojih najreprezentativnijih hotela. Zatvaranjem dveri Kontinental hotela Beograd počinje velika rekonstrukcija zdanja koje čini deo “smaragdnog kompleksa” na novobeogradskoj obali Save. Hotel koji je svojom staklenom fasadom odavno postao prepoznatljiva turistička tačka srpske prestonice, posle samo godinu dana velikih, temeljnih radova, primiće i nove i već tradicionalne goste koji će u njemu imati udobnost i sadržaje dostojne najvećih hotelskih lanaca sveta.\nRekonstrukcija hotela neće biti samo puko “šminkanje”, već ozbiljan poslovni korak kompanije Delta, koja će biti i jedini investitor ovog poduhvata. Novi poslovni život značiće i uvođenje na domaće tržište renomiranog hotelskog lanca IHG koji čine veliki brendovi kao što su Interkontinental, Holidej In, Holidej In Ekspres, Kraun Plaza i Indigo.\nPrema rečima Živorada Vasića, generalnog direktora Kontinental hotela Beograd i poslovnih prostora u okviru NBGP, ulazak u ovaj veliki posao ne temelji se na franšizi, već na menadžment ugovoru koji znači čvrstu i trajnu poslovnu saradnju Delte i IHG lanca. Budući menadžerski tim starog-novog hotela činiće i afirmisani treneri iz svih oblasti IHG hotelskog poslovanja koji će preneti standarde važeće za sve hotele iz ove grupacije. Naziv pod kojim će poslovati hotel je Crowne Plaza, što podrazumeva sve karakteristike ovog renomiranog brenda čiji su objekti nedavno osvanuli u Istanbulu i Londonu.


Dveri protestovale protiv „Vlade Tonija Blera“ - Sputnjik Srbija\n22:19 17 Maj 2021\nDveri protestovale protiv „Vlade Tonija Blera“\n17:02 21.03.2015 (osveženo 16:19 05.10.2015) Preuzmite kraći link\nPristalice pokreta Dveri održale su protestni skup ispred zgrade Vlade Srbije u Beogradu sa kojeg su zatražili prekid procesa približavanja države Evropskoj uniji i NATO-u.\n„Naša je želja da ovo bude prvi u nizu protesta protiv vlasti, da dokažemo da Srbija ima jaku patriotsku opoziciju i da u ovoj godini izdejstvujemo vanredne parlamentarne izbore, smenu Vlade i povratak patriotskih snaga u Skupštinu“, poručio je član starešinstva Dveri Boško Obradović. On je istakao da je Srbiji neophodna nova Vlada koja će se distancirati od pogubne saradnje sa Evropskom unijom i Nato-om i okrenuti strateškoj saradnji sa Rusijom, ekonomskom patriotizmu, ulaganju isključivo u domaću privredu i poljoprivredu, zaštiti porodičnih vrednosti i prezaduženih porodica.\nČlan starešinstva Dveri Vladan Glišić je ocenio da je današnje buđenje Srbije samo prvi korak.\n„Mi smo samo deo talasa protesta koji tek dolaze, protesta prosvetnih radnika, radnika FAP-a, radnika medija koji će biti ukinuti po Zakonu o javnom informisanju. Svih obespravljenih u Srbiji“, rekao je Glišić.\nGlišić je od „Blerove Vlade“ zatražio poništavanje antiustavnog Briselskog sporazuma, raspisivanje izbora za četiri opštine na Kosovu i Metohiji, raskidanje sporazuma sa MMF-om i izlazak Srbije iz dužničkog ropstva.\nPristalice pokreta Dveri na protestu\n„Tražimo ispunjenje svih zahteva prosvetnih radnika u štrajku i vraćanje punih penzija svima kojima su smanjene. Zahtevamo odustajanje od prodaje Telekoma i svih besmislenih privatizacija, podizanje carina na uvoz poljoprivrednih proizvoda iz inostranstva i državni otkup proizvoda od domaćih poljoprivrednika. Odbacivanje antiporodičnih zakona o rodnoj ravnopravnosti i zabrani kažnjavanja dece, donošenje mera za zaštitu prezaduženih porodica, oslobođenje svih medija u Srbiji, pre svega RTS-a kao i ukidanje Zakona o javnom informisanju koji je neustavan i kojim režim hoće da ukine sve lokalne medije u Srbiji“, dodao je Glišić.\nPristalice su nosile zastave Srbije, Dveri, i slike ruskog predsednika Vladimira Putina.\nNa skupu je govorio i reditelj Boris Malagurski koji je istakao da nije došao da podrži nijednu političku opciju već da poruči da možemo i zaslužujemo mnogo bolje.\n„Šesnaest godina posle NATO bombardovanja Srbija je potpisala sporazum u Rambujeu zbog koga su nas i bombardovali. Sada NATO vojnici mogu nesmetano da se kreću po našoj zemlji, mogu da koriste naše vojne infrastrukture i da imaju specijalan status. Srbija je zapravo dobila status kolonije“, ocenio je Malagurski. On je naglasio i da se uporedo sprema i Zakon o GMO koji će omogućiti nesmetan promet genetski modifikovane hrane.\n„Time će biti nastavljena i okupacija i trovanje naših građana koje je započeto 1999. godine i tome moramo da se suprostavimo“, rekao je Malagurski.\nProtest je završen šetnjom do sedišta Radio-televizije Srbije gde su predstavnici Dveri još jednom zatražili objektivno izveštavanje.\nPrema nezvaničnim procenama policije koja je obezbeđivala skup, protestu je prisustvovalo više od 1.000 pristalica Dveri. Oni su nosili zastave Srbije, Dveri, i slike ruskog predsednika Vladimira Putina.\nVlada Srbije, dveri, protest, GMO, Boško Obradović, Boris Malagurski, Vladan Glišić, Srbija


Vesti online / Vesti / Ekonomija / Evo odakle nam stiže krijumčareno meso i gde završava\nKrijumčarenje mesa, pored kršenja zakona ugrožava i zdravlje ljudi\n- Ista osoba tri puta je pokušala da krijumčari meso, što pokazuje da krijumčari ne prezaju ni posle prvog postupka, već se usuđuju i dalje - rekao je za Tanjug načelnik Odeljenja za suzbijanje krijumčarenja Uprave carina Ivan Ribać.\nCarinska služba se slučajevima krijumčaranja mesa u poslednje vreme sretala uglavnom na jugu centralne Srbije, odnosno najčešći pokušaji krijumčarenja bili su preko AP Kosova i Metohije u centralnu Srbiju.\nUglavnom se radilo o mesu iz robnih rezervi, koje je na KiM ušlo preko Albanije i Makedonije, a bilo je namenjeno "sivom tržištu", odnosno preprodaji na pijacama i buvljacima, kažu u Upravi carina.\nU toj instituciji, navode međutim, da nisu primetili da se ta pojava u poslednje vreme, događa učestalije nego ranije.\n* Meso zamrznuto 1982. moglo da završi u Srbiji\n* Zapadni Balkan na putu ka EU: Srbija i Albanija najbolje u razredu\n* Srbija ekonomski najgora u regionu!\n* "Divlji” mesari satarama jurili inspektore\nKrijumčarenje i ilegalni promet mesa osim što predstavlja kršenje više zakona, nosi i povećani rizik od ugrožavanja zdravlja ljudi i životinja što ga, samim tim svrstava u krivično delo, kažu nadležni.\nIshod je najčešće novčana kazna i, istovremeno, zaštitna mera oduzimanja robe, a ukoliko se, ipak dogodi da ista osoba više puta bude "uhvaćena" u prekršaju, kao što se dogodilo u Vranju, slede ozbiljnije sankcije - pokreće se krivični postupak.\nKada je reč o hrani, odnosno namirnicama biljnog i životinjskog porekla, u postupku redovnog uvoza je obavezna kontrola granične veterinarske i fito-sanitarne inspekcije, jer bez propisane isprave o ispravnosti koju one izdaju ni meso, a ni druge namirnice namenjene ljudskoj ishrani ne mogu da uđu u zemlju.\nKako objašnjavaju u upravi, ne postoji kategorija "nelegalno uvezene" robe, već ukoliko je "nelegalna", roba, to znači da je zapravo prokrijumčarena.\n- Za takvu robu nisu plaćene dažbine i nju ne prati dokumentacija koja bi bila garant njene zdravstvene ispravnosti. To znači da ne može da se desi da nešto što se legalno uvozi preko za to određenih graničnih prelaza "prođe" bez kontrole i kompletne prateće dokumentacije - objašnjavaju u Upravi carina.\nRibać je naveo da je stručnost i osposobljenost radnika Uprave carina na visokom nivou pa su pojačane kontrole svih odeljenja i ekipa.\nŠto se tiče dalje procedure, ukoliko carinski službenici otkriju krijumčareno meso, bilo na prelazu ili u dubini teritorije, oni ga oduzimaju i predaju inspektorima Uprave za veterinu.\nPotom inspektori uglavnom nalažu uništenje takvog mesa ili ukoliko ustanove da je još uvek za upotrebu, upućuju ga u Zoološke vrtove za ishranu životinja.\n- Što se tiče kazni, Uprava carina nema mogucnost autonomnog vođenja krivičnog postupka, mi pokrećemo prekršajni postupak protiv počinioca i ako ima elementa krivičnog dela u saradnji sa kolegama iz MUP-a, predajemo lice i predmet njima i oni pokreću postupak", objasnio je sagovornik Tanjuga.\nU Upravi za veterinu Ministarstva poljoprivrede kažu da je uvoz mesa je dozvoljen isključivo iz proizvodnih objekata, koji su pod kontrolom državne veterinarske inspekcije zemlje porekla, i ukoliko je sistem veterinarske kontrole najmanje ekvivalentan sistemu propisanom u Srbiji.\n- Svaku pošiljku mora da prati originalni veterinarski sertifikat, overen od strane službenog veterinara države porekla, kojim se daju zvanične garancije o poreklu i zdravstvenoj ispravnosti mesa - kažu u toj Upravi.\nPo prispeću na granicu obavezno se obavlja veterinarska kontrola mesa pre odobravanja carinjenja i puštanja u promet. Meso sme da uđe u Srbiju samo preko odobrenih graničnih prelaza gde je prisutna granična veterinarska inspekcija.\n- Kontinuirano se prate dešavanja u vezi prometa mesa u zemlji i inostranstvu, a na osnovu procene rizika obavljaju se i vanredne i ciljane kontrole - kažu u toj upravi.\nEKONOMIJA Srbija ekonomski najgora u regionu!\nSRBIJA Stefanović krenuo na jug u bazu Žandarmerije\nEKONOMIJA Ambasador EU besan: Evropa preplavljena trulim mesom iz Brazila


O ovogodišnjoj manifestaciji „Dani evropskog naslijeđa“\nPovodom održavanja kulturne manifestacije „Dani evropskog naslijeđa“, danas je u prostorijama Federalnog ministarstva kulture i sporta u Sarajevu, održana press konferencija na kojoj su federalni ministar kulture i sporta Salmir Kaplan, pomoćnik ministra za kulturno-historijsko naslijeđe i kulturu Predrag Mitrović i načelnica Centra za mlade Azra Lojo Hajro predstavili ciljeve i značaj manifestacije, te ovogodišnji program.\nGrad domaćin ove, 16-e po redu, manifestacije je Sarajevo, a održaće se 27. i 28. septembra 2012. godine u Umjetničkoj galeriji BiH i Muzeju književnosti i pozorišne umjetnosti BiH, o temi „Stvaralačka kultura i vrijeme: zaštita pokretnog kulturno-historijskog naslijeđa Bosne i Hercegovine“.\nCilj Federalnog ministarstva kulture i sporta je da ovogodišnjom manifestacijom skrene pažnju na bogatstvo, značaj, stanje, zaštitu i čuvanje bh. pokretnih dobara kulturno-historijskog naslijeđa, kao važnog faktora identiteta i kontinuiteta naroda u BiH. Projekti zaštite pokretnog kulturno-historijskog naslijeđa promoviraju prepoznatljivi bh. identitet u regiji i svijetu, te spadaju među projekte od najveće vrijednosti za Bosnu i Hercegovinu, a samim time i Federaciju Bosne i Hercegovine.\nMinistar Kaplan obznanio je ovom prilikom imena dobitnika Povelja za doprinos u očuvanju kulturno - historijskog naslijeđa Bosne i Hercegovine, koje Federalno ministarstvo kulture i sporta tradicionalno dodjeljuje zaslužnim pojedincima i institucijama. Za doprinos u očuvanju, konzervaciji i direktnoj prezentaciji pokretnog bh. kulturno-historijskog naslijeđa, ovogodišnji dobitnici ovog priznanja su Umjetnička galerija BiH, Historijski muzej BiH, Gazi Husrev-begova biblioteka, Orijentalni institut u Sarajevu i Josip Pejaković.\nManifestacija „Dani evropskog naslijeđa“ je utemeljena od strane Vijeća Evrope u Strazburu 1991. godine, a održava se u 50 evropskih zemalja. Cilj manifestacije je upoznavanje najširih slojeva društva sa značajem očuvanja, zaštite, prezentacije i promocije kulturno-historijskog naslijeđa, uz edukaciju o tome da su nacionalna kulturna naslijeđa evropskih zemalja dio i zajedničkog kulturnog naslijeđa.


Nije Lautaro! Barsa htela drugog napadača Intera, koje opcije su ostale Suarezu? - Sportske.net\nBarselona i dalje nije spakovala tim, ali problem je novac...\nNovi šok, Barsa priznala da ne može da dovede najveću Kumanovu želju!Da, potvrđeno - Suarezu propao transfer iz šokantnih razloga!Novi preokret oko Suareza - Ovako nešto niko nije očekivao!Zvanično - Barsa predstavila novu "osmicu", može li stopama "Don Andresa"?Izašla lista najplaćenijih fudbalera na svetu, "vanzemaljci" prešli "stotku", ko im je najbliži?\nNakon propasti transfera u Juventus, Luis Suarez razmatra druge opcije. Pominje se Pari Sen Žermen, ali i Atletiko Madrid, međutim nema pouzdanih informacija da zaista pregovara.\nNeki izvori iz kluba govore da Barsa nema drugu opciju osim da ga rehabilituje, čak se pričalo da bi večeras protiv Đirone mogao da bude u timu, ali to se ipak neće desiti.\nNavodno, Suarez ne odustaje od zahteva da mu Barselona isplati 15 miliona evra za poslednju sezonu, Katalonci mu prete tribinama, pa je u pitanju pat-pozicija.\nPominje se i dolazak Seržinja Desta iz Ajaksa na pozajmicu sa otkupom, što bi značilo da Semedo odlazi u PL. Mendeš navodno radi na tom transferu, ne bi bilo čudo da njegov zemljak završi u Vulvsima koji su svog desnog beka Doertija prodali Totenhemu.\nOtkriveno je da je Kuman tražio Lukakua, a ne Lautara Martineza iz Intera, pod Holanđaninom je Belgijanac dao 27 golova u Evertonu. Samo, to je nemoguća misija jer Barsa izgleda nema para ni za depaja, a kamoli Lukakua koga je Inter platio više od 70 miliona evra.


Vučiću višestruko veće vreme u kampanji | Istinomer vesti\nFoto: Novosadska novinarska škola\nVučiću višestruko veće vreme u kampanji\nPrema najnovijim podacima Novosadske novinarske škole, od svih predsedničkih kandidata, Aleksandar Vučić je ubedljivo najviše vremena dobio na oba javna servisa Srbije, dok je dužina izjava ostalih predsedničkih kandidata na Pink televiziji praktično zanemarljiva u odnosu na vreme koje je dobio Vučić.\nU svim emisijama Dnevnika 2 RTS-a, u periodu od 9. do 20. marta, Vučić je govorio 1.438 sekundi, dok je prvi sledeći kandidat po dužini izjava bio Saša Radulović sa 198 sekundi. U Dnevniku RTV-a, Vučić je u istom periodu dobio 647 sekundi, a na drugom mestu je bio Vojislav Šešelj sa 161 sekundom. Na Pinku, Vučić je u udarnoj informativnoj emisiji govorio čak 11.747 sekundi, dok je na drugom mestu ponovo Šešelj, sa 65 sekundi. Na najizbalansiranijoj televiziji, N1, Vučić je imao 851 sekundu, a Saša Janković je kao dugoplasirani imao 442 sekunde izjava.\n“Da su televizijske sekunde isto što i glasovi na izborima, RTV bi u drugi krug poslala Vučića i Šešelja, RTS Vučića i Radulovića, televizija N1 Vučića i Jankovića, a na televiziji Pink ne bi bilo drugog kruga, Vučić bi imao 99,17 odsto glasova”, napisali su iz Novosadske novinarske škole na svom Fejzbuk nalogu.\nU prethodnom istraživanju NNŠ, u kojem su merili zastupljenost predsedničkih kandidata u centralnim informativnim emisijama, Vučić je takođe imao višestruko veću medijsku pažnju u odnosu na ostale kandidate, izuzev na televiziji N1.\nPrljavo, prljavije, izborna kampanja u SrbijiVučić: Sastanak sa Putinom narednih dana


Gondola će 8.866 metara dugom trasom povezati centar Zlatibora i Tornik\nRadovi će obuhvatiti podizanje 19 nosećih stuboa od početne stanice u centru Zlatibora do međustanice na polovini trase prema Torniku.\nOvom dozvolom, poručili su iz Čajetine, rešen je problem koji je usporio realizaciju investicije vredne 13 miliona evra koju opština finansira iz svog budžeta.\nDo sada završene dve od pet faza gradnje gondole\nNajaduža gondola na svetu gradi se u pet faza. Prve dve su završene, za treću je dobijena građevinska dozvola, a čeka se saglasnost za preostale dve.\n- Opština je kao investitor rešila imovinsko pravne odnose na kompletnoj trasi gondole, ali administrativne procedure upisa prava ulaska u posed radi privođenja nameni i izgradnja gondole u Službi za katastar nepokretnosti značajno su usporile proceduru izdavanja dozvole koju smo dobili. Slična situacija ponavlja se i sa preostale dve faze gde se administativni problemi u RGZ prepliću sa tužbama i žalbama koje se ulažu samo zbog formalnih razloga - kaže Bojana Božanić, direktorka JP "Golg gondola Zlatibor"\nPo njenim rečima, Ministarstvo građevinarstva, posle početnog nepoverenja, pružilo je značajnu podršku u pripremi dokumentacije i rešavanju pojedinih problema.


Od Golog do Banovog brda – Nestvarno, a stvarno\nNakon što se obrazovao u oblasti filozofskih i pedagoških nauka, te 1844. godine došao u Beograd i odmah postao vaspitač kćeri kneza Aleksandra Karađorđevića, a zatim profesor na Liceju i Vojnoj akademiji, Matija Ban, rođen 1818. u Petrovom selu pored Dubrovnika, posle obilaska okoline Beograda, koja mu se strašno dopala, a naročito Golo brdo, obratio se Opštini sa molbom da mu na tom predelu prodaju jedan deo.\nMeđutim, zbog njegovih zasluga učinjenih Srbiji u diplomatskim i drugim poslovima, Opština odbija da mu proda, već 1850. godine donosi odluku da mu pokloni jednu parcelu, koja se nalazila odmah ispod Nemačkog groblja (ostaci i danas postoje), na kraju ulice kneza Višeslava, na samom vrhu Golog brda odakle se pružao predivan pogled na Savu i Dunav.\nBan je na tom imanju sagradio letnjikovac u šumadijskom stilu, sa velikom terasom i nekoliko manjih sporednih kućica. Velika bašta sa raznovrsnim cvećem, koje je donosio iz Dubrovnika i sa grčkih ostrva, graničila se sa rodnim vinogradom i bogatim voćnjakom koji je brižno održavao, a pored svega toga gajio je i pšenicu i kukuruz.\nMatija Ban je tu održavao svoja poznata posela – druženja, a često su mu gosti bili Jovan Jovanović Zmaj, Ljuba Nenadović, ali i lično knez Mihailo, koji je jednom prilikom, uživajući zavaljen u baštenskoj stolici, izjavio: „Da, vi imate u Beogradu najlepši pogled”. U svom letnjikovcu Ban je i umro 1903. godine, a taj predeo oko njegove kuće narod je počeo da naziva prvo Banovac, a zatim i Banovo brdo, ime koje se zadržalo sve do danas.


Danas i sutra obustava saobraćaja na putu Kola-Stričići – Zvornik Danas\nNaslovna/INFOCENTAR/Danas i sutra obustava saobraćaja na putu Kola-Stričići\nDanas i sutra obustava saobraćaja na putu Kola-Stričići\nSaobraćaj će danas i sutra biti privremeno obustavljen na dionici regionalnog puta Kola-Stričići, zbog bojevog gađanja na poligonu Manjača, i tokom obustave preusmjeravan na alternativni putni pravac Kola-Ledenice-Stričići, saopšteno je iz Auto-moto saveza Republike Srpske.\nObustava će biti na snazi u periodu od 8.00 do 17.00 časova, a organizator bojevog gađanja obavezuje se da, u saradnji sa policijskim službenicima, na licu mjesta, omogući intervale propuštanja saobraćaja.\nNa dionicama magistralnih puteva Gradiška-Kozarska Dubica, na dijelu Gradiška-Čatrnja i Bijeljina-Ugljevik, zbog radova, od 7.00 do 17 časova saobraćaj se odvija naizmjenično jednom trakom.\nZbog deminiranja, na snazi je privremena obustava saobraćaja na regionalnom putu Doboj-Novi Maglaj, u blizini naselja Rječica Donja, svakim danom od 7.00 do 16.00 časova, u intervalima 30 minuta obustave i 10 minuta propuštanja saobraćaja.\nI na regionalnom putu Srebrenica-Skelani, u mjestu Kragljivode, zbog deminiranja, saobraćaj se od 8.00 do 16.00 časova obustavlja na 30, a propušta 10 minuta.\nRežim saobraćanja, zbog radova, izmijenjen je, na dionici Brčko-Lončari, u naselju Gorice.\nZbog radova na bušenju i miniranju terena na magistralnom putu, na dionci Rogatica-Ustiprača u mjestu Dub na snazi su povremene obustave saobraćaja, do 15 minuta, u periodu od 9.00 do 10.00 i od 14.00 do 17.00 časova.\nNa regionalnim putevima Karanovac-Kneževo, u mjestu LJubačevo i Ukrina-Gornja Vijaka, zbog aktiviranog klizišta, saobraća se jednom trakom, naizmjenično.\nPovremena duža zadržavanja tokom dana moguća su na graničnim prelazima Brod-Slavonski Brod i Orašje-Županja, zbog radova koji još traju na području Hrvatske.\nDanas znatno svježije\nZvornik u nedelju bez struje\nHidrometeorološki zavod Republike Srpske izdao narandžasto upozorenje


Doniran ure�aj za odre�ivanje kvaliteta goriva\nPremijer Federacije Bosne i Hercegovine Nermin Nikši� primio je danas u sjedištu Vlade u Sarajevu delegaciju „Nestro Optima Grupe“ na �elu sa direktorom Aleksandrom Djakonovim i ruske kompanije „Zarube�njeft“ koju je predvodio Aleksandar Ko�urin, zamjenik direktora.\nTom prilikom Djakonov je direktoru Federalne uprave za inspekcijske poslove Ibrahimu Tirku predao donaciju - portabl spektometar za detaljne analize benzinskih i dizel goriva.\nOvaj ure�aj ameri�ke proizvodnje u kratkom vremenu odre�uje �ak 40 parametara kvaliteta goriva, kao što su gustina, sadr�aj benzena i ukupnih aromata, sadr�aj oksigenata, oktanski broj i drugo, a vrijednost mu je 132.266,92 KM.\nPrilikom susreta gosti su izrazili �elju i ambiciju da svojim proizvodima pokriju cijelo bosanskohercegova�ko tr�ište, te da se uklju�e u istra�ivanje nafte na podru�ju cijele naše zemlje.\nPremijer Nikši� je iskazao spremnost i otvorenost za saradnju, rekavši pritom da niko ne�e biti favoriziran.\nIzra�eno je i uvjerenje da �e donošenje nove zakonske regulative u istra�ivanju i prometu nafte i naftnih derivata umnogome poboljšati prilike na tr�ištu, a predstavnici ovih kompanija pozvani da se uklju�e sa svojim primjedbama i sugestijama.


Pripadnici oružanih snaga BiH sa lokaciji kasarne i aerodroma “Dubrave” Živinice dobrovoljno darovali krv\nNa lokaciji kasarne i aerodroma „Dubrave“ Živinice, 14. oktobra 2021. godine realizovana je akcija dobrovoljnog darovanja krvi. Akcija je realizovana u svrhu osiguranja rezervi u stabilnim produktima i komponentama krvi.\nOvu akciju realizovali su: Komanda 5.pbr OS BiH u koordinaciji sa 5. bataljonom logističke podrške/Komande logistike i odjeljenjem za prikupljanje i konzervaciju krvi, Poliklinike za transfuziologiju u Tuzli.\nKrv je dobrovoljno darovalo 16 pripadnika iz sastava jedinica stacioniranih na ovoj lokaciji (5.pbr OS BiH, 5.bLP/KL, brigade Taktičke podrške, br ZS i PZO).\nVoditelj tima Poliklinike za transfuziologiju u Tuzli je po završetku akcije dobrovoljnog darovanja krvi izrazio zadovoljstvo odazivom pripadnika OS BiH, na ovoj sada već tradicionalnoj akciji. Također, istakao je da se pripadnici OS BiH i pored organizovanih akcija, koje se realizuju tri puta godišnje, redovito odazivaju na poziv odjela za transfuziologiju u slučajevima kada treba hitno osigurati određen broj doza krvi.


Helikopter otkrio potencijalne dokaze istorije postojanja vode na Marsu - Muški magazin - trendovi, fitness, lifestyle, saveti, devojke...\nHelikopter otkrio potencijalne dokaze istorije postojanja vode na Marsu\nHelikopter Mars Ingenuity rovera dokumentovao je geološke karakteristike na crvenoj planeti koje sugerišu da je na njenoj površini u jednom delu istorije postojala voda, što potencijalno obećava pronalaženje znakova o njenoj mogućnosti održavanja života...\nDokazi podeljeni putem zvnaičnog sajta Američke Svemirske Agencije, predstavljaju kadrove uhvaćene helikopterom tokom njegove desete zvanične misije prošlog meseca. Nakon što je poleteo sa svog odabranog uzletišta, helikopter je otišao dvanaest metara u visinu i kreirao deset fotografija površine kratera Jezero svojom optikom i fotoaparatima, spustivši se na potpuno drugu sletnu tačku. Tim naučnika je zatim kombiovao dve fotografije kako bi kreirao 3D rendere čitave ove površine, koju zovu Visoki grebeni.\n"U 3D formatu deluje kao da možete dotaći ovaj predeo planete", izjavio je Kevin Hend, naučnik u Laboratoriji za pogon pri agenciji NASA. "Pored svoje velike lepote, ove fotografije omogućuju i neverovatan nivo detalja. Ukoliko pogledate izbliza, možete primetiti veoma interesantne linije širom površina nekoliko kamenih struktura. Da li su one nastale eonima dugim uticajem vetra i prašine na ovo kamenje ili su spremne da nam ispričaju priču o nekadašnjem postojanju vode na ovoj planeti? To još uvek ne možemo sa sigurnošću tvrditi."\nU okviru ovog otkrića, naučnici su već odlučili da pokrenu kopanje u ovom predelu, kako bi mogli nabavili uzorak stene ili sedimenta, u misiji koja zahteva od rovera put dug nekoliko marsovskih dana kako bi stigao na lokaciju. Važno je napomenuti da je dan na Marsu, ili sol, duži za oko četrdeset minuta od dana na Zemlji.\nPoslednji let helikoptera omogućio je uspešno lansiranje Preserverance rovera prošle godine, u okviru projekta Američke Svemirske Agencije koji se zasniva na potrazi za drevnim mikrobiološkim životom na crvenoj planeti. Preseverance se supstio na Mars februara ove godine i od tada se nalazi u istraživačkoj misiji, pružajući naučnicima preko 75.000 fotografija.


Državno prvenstvo ugostiteljskih radnika Crne Gore u Budvi | Opština Budva\nVjetar: Lak povjetarac 2.9 km/h , Pulenat\nDržavno prvenstvo ugostiteljskih radnika Crne Gore u Budvi\nDanas, 20. aprila, otvoreno je Državno prvenstvo ugostiteljskih radnika Crne Gore koje tradicionalno organizuje Udruženje šefova kuhinja zajedno sa ostalim strukovnim udruženjima. Pomenutu manifestaciju zvanično je otvorio predsjednik Opštine Budva Dragan Krapović.\nOrganizovanje manifestacija ovog tipa predstavlja izuzetnu priliku za razmjenu iskustava, znanja i vještina među učesnicima i od velikog su značaja za unapređenje ugostiteljske djelatnosti, kao i ukupne turističke ponude našeg grada, istakao je ovom prilikom predsjednik Krapović.\nPomenuto takmičenje je internacionalnog karaktera i prilika da se brojni predstavnici renomiranih hotelskih i ugostiteljskih objekata visoke kategorije takmiče za prestižne nagrade i najveća nacionalna priznanja u svojoj struci.\nPromocija Igara malih zemalja Evrope sjutra u Budvi\nInterni oglas unutare organa za potrebe Sekretarijat za Privredu Opštine Budva broj 03-1643/1 od 23.05.2018 godine\nPotpisan aneks, uskoro najava udarnih svjetskih zvijezda za jubilarni Sea Dance na novoj plaži\nJavna tribina na temu „Legalizacija bespravno sagrađenih objekata“\n» Državno prvenstvo ugostiteljskih radnika Crne Gore u Budvi


Čomić: Došlo je vreme da se priča i o životnom veku Roma - Izazov\nČomić: Došlo je vreme da se priča i o životnom veku Roma\nRadio-televizija Srbije\t 8. aprila 2021. 17:35\nNa skupu u Narodnoj skupštini na kojem je govorio i predsednik parlamenta Ivica Dačić, Čomić je najavila da Ministarstvo priprema društveni dijalog o problemu o kome se mnogo manje govori, a to je da Romi žive u proseku 17 godina kraće nego svi ostali.\nDošlo je vreme da se priča i o životnom veku Roma, kao što je sada došlo vreme da se priča o njihovoj vakcinaciji, ili nekim drugim stvarima, rekla je Čomićeva.\n"Radimo na tome da što više Roma učestvuje u popisu, da se što više njih izjasni da su Romi", kazala je Čomićeva i dodala da će se lakše praviti politike za njih ukoliko oni sami to predlože.\nKazala je i da je važno da Romi mogu slobodno da iskažu svoje etničko i nacionalno poreklo i svoj identitet, što je svakom pojedincu važno.\nNavodi da će Srbija zakonima pobediti na predrasudama zasnovan odnos prema romskoj zajednici i upozorava da u Srbiji i dalje kod većine postoji navika da Rome mogu prezirati i tretirati kao manje vredne.\n"Znamo lakše je razbiti atom nego predrasude u ljudskom umu, ali nećemo ih razbijati, hoćemo da zakoni budu primenjeni i da zabranimo ponašanje zasnovano na predrasudama – to je jedini cilj zakonodavstva", rekla je Čomićeva za Tanjug i izrazila uverenje da će lične priče Roma, koje će prikupiti Ministarstvo, pomoći u popravljanju položaja te manjine.\nSmatra da bi poboljšanju položaja Roma trebalo da doprinese i popis koji će najverovatnije biti u oktobru naredne godine.


Učenici Druge gimnazije humanitarnom predstavom sakupili 1.000 KM i donirali Sigurnoj kući – Školski.ba\nU školama na području Republike Srpske će se izučavati kineski...\nIako Sarajevski ratni teatar ima kapacitet da primi 165 gostiju, odziv je premašio očekivanja pa je 35 gostiju gledalo predstavu stojeći. Učenike Druge gimnazije Sarajevo i njihovu profesoricu ovaj interes naročito raduje, jer su prodali 200 ulaznica, a prikupljenih 1.000 KM donirali su Sigurnoj kući, prenosi mreza-mira.net.\n– Tim Druge gimnazije je ponosan zbog podrške radu Sigurne kuće jer se i sama predstava bavi temom emocionalne sigurnosti mladih u BiH, rekla nam je Avdibegović.\n– Fantastična energija ekipe ovog izuzetnog pozorišnog događaja koncentrisana je na pokušaj stvaranja osnove za bolju komunikaciju s generacijom roditelja koja je očigledno u nekoliko proteklih haotičnih decenija propustila da stekne potrebna znanja, potrebne instrumente i potrebno razumijevanje kako bi ostvarivala ispravnu komunikaciju s djecom. Mladi pokazuju da ono što njihovi roditelji nisu mogli, nisu bili u stanju ili nisu znali, oni rade na najbolji mogući način – jasan, direktan, inteligentan, emotivan… Gledaoci su suočeni s nizom naizgled nerješivih problema, a onda i uvučeni u rijetko uspješan i otvoren dijalog s izvođačima. Ova predstava je zanimljiva, duhovita, odlično odglumljena, veoma dobro napisana i sklopljena bez greške… Iznenađujuće za jedan rad učenika srednje škole i njihove profesorice, rekao je istaknuti bh. reditelj Ademir Kenović.\n– Druga gimnazija je izuzetno zahvalna SARTR-u i podršci gostiju među kojima su Ademir Kenović, Maja Salkić, Admir Čular i Samir Hodović. Nadamo se da će ovaj uspješni projekt biti inspiracija za dalji rad, izrazila je nadu Avdibegović.


Euekls potvrdio: Slučaj „Staro Gracko” zatvoren - 22.05.2017, Sputnik Srbija\nEuekls potvrdio: Slučaj „Staro Gracko” zatvoren\nSlučaj poznat kao „Staro Gracko” je zbog nedostatka dokaza okončan, potvrđeno je Kossevu iz Euleksa. Slučaj bi mogao da bude ponovo otvoren kada se budu... 22.05.2017, Sputnik Srbija\n20:51 22.05.2017 (Osveženo: 22:52 22.05.2017)\nSlučaj poznat kao „Staro Gracko” je zbog nedostatka dokaza okončan, potvrđeno je Kossevu iz Euleksa. Slučaj bi mogao da bude ponovo otvoren kada se budu pojavili novi dokazi, dodaju iz ove misije u pisanom odgovoru za taj portal.\nKossev je pokušao potvrdu iste vesti da dobije i od Specijalnog tužilaštva Kosova, ali, kao ni prošle nedelje, sa portparolkom ovog tužilaštva, Ljiridonom Kozmaći, nisu uspeli da stupe u kontakt ni putem mejla, ni nakon više uzastopnih poziva.\n22 Maj 2017, 14:03\nUz slučaj dizanja u vazduh autobusa „Niš ekspresa“, koji je prevozio raseljene Srbe, zločin u Starom Grackom spada u najveće zločine koji su se dogodili na KiM nakon dolaska međunarodnih vojnih i civilnih trupa.\nU petak je beogradska agencija Tanjug javila, pozivajući se na svoja saznanja, da je Specijalno tužilaštvo u Prištini obustavilo istragu protiv svih osumnjičenih za ubistvo 14 srpskih žetelaca u Starom Grackom. Nepunih pola sata kasnije, usledile su reakcije srpskog Ministarstva pravde, a potom i ostalih srpskih institucija i zvaničnika, uključujući i srpsku sa Kosova. U petak su se oglasile i porodice, navodeći da ih niko nije obavestio da je istraga obustavljena.\nU Starom Grackom je 23. jula 1999. godine iz neposredne blizine na njivi ubijeno četrnaest Srba.\nSlučaj nije rešen, iako je jedan od osumnjičenih, Muzljam Bitići, iz sela Veliki Alas kod Lipljana, uhapšen još 2007. godine. On je posle dva meseca, usled nedostatka dokaza — pušten iz pritvora.\nUpravo je zločin u Starom Grackom, prema nekim nezvaničnim najavama, mogao da bude jedan od prvih slučaja koji bi se otvorio u Specijalnom sudu za zločine na Kosovu.


Lavrov: Rusija podržava svaki sporazum koji dobrovoljno postignu Beograd i Priština - Kosovo Online\nLavrov: Rusija podržava svaki sporazum koji dobrovoljno postignu Beograd i Priština\n9. Septembar 2020. • 14:21 > 19:29\nRusija podržava svaki sporazum koji dobrovoljno postignu Beograd i Priština, izjavio je ruski šef diplomatije Sergej Lavrov.\n"Mi ćemo, naravno, kao što je predsednik Vladimir Putin više puta rekao, čvrsto podržavati Srbiju u koracima za koje smatra da je neophodno da preduzme u okvirima Rezolucije 1244 Saveta bezbednosti UN i podržaćemo sve sporazume dobrovoljno postignute između Beograda i Prištine", rekao je Lavrov na pres konferenciji.\nOn je ukazao na neophodnost realizacije već postignutih sporazuma i podsetio da je 2013. godine, uz posredovanje EU, postignut sporazum Beograda i Prištine o stvaranju Zajednice srpskih opština.\n"Evropska unija je u tom trenutku bila veoma ponosna na ovo dostignuće, mi smo to takođe pozdravili, u suštini, to je bio važan korak", rekao je Lavrov.\nOn je istakao da je sedam godina prošlo a da u tom pogledu ništa nije učinjeno i da Moskva na to podseća.\n"Nadamo se da naše kolege iz Evropske unije neće zaboraviti da je njihovim posredovanjem postignuto nešto što vlasti u Prištini potpuno ignorišu", istakao je Lavrov.\nOn je dodao i da je u pogledu toga šta je dodato dokumentima, koji su potpisani u Vašingtonu, naročito toga što se tiče problematike rešavanja situacije na Bliskom istoku, stav Rusije veoma jednostavan.\n“Kao i u slučaju Rezolucije 1244 SB UN, koju svi treba da poštuju i da ispunjavaju, zalažemo se za to da svi poštuju i ispunjavaju Rezolucije SB UN o rešavanju arapsko-izraelskog sukoba, problema Palestine. Kada se pokušava da se dodaju takva pitanja, koja nemaju veze s problemima između Beograda i Prištine, naravno, ne možemo a da ne sumnjamo u iskrenost i savesnost posrednika koji predlažu odgovarajuće usluge,” rekao je Lavrov.\nOn je naglasio i da je siguran da i strane odlično razumeju čitavu zamisao takvih ideja.\nSergej Lavrov Rusija Srbija Kosovo\n9. Septembar 2020. • 14:21\nTo je najbolje i najiskrenije da se pomazu sve te zemlje sveta koji imaju probleme i da se vec jednom prekine rat to bih zeljela sa sehen i dusom da se vec jednom u celom svetu resi taj problem celom os sveg srca mir u celom svetu !!!\nI to mi je najveca i najiskrenija zelja da u celom svetu bude mira ! I da nikad i nikad nebude vise rata\nSta je najbolje u svetu nego mir molimo vas reiste sve probleme da nikada nebude vise rata ì da ta deca znaju sta je radost ,da imaju nadu ,da nemaju straha da zive u miru da imaju slobode,ljubav a ne mrznja zivot je kratak ne mora niko vise ponistiti neduzne ljude i duse radujte se zivotom i neka znaju deca da pravda i nada postoje i da se uvek i zauvek deca vole sve jedno gde su a ne da mrze da postuju jednog drugoga to bih zeljela svima u svetu molicu se Bogu za ceo svet da bude mir!\nSrpski član Predsedništva BiH Milorad Dodik izjavio je večeras da smatra da Srbija neće prihvatiti samoproglašenu nezavisnost Kosova, niti će Rusija i Kina prihvatiti reviziju Rezolucije 1244 u Savetu bezbjednosti UN, prenosi Tanjug.\nLavrov Vučiću: Rusija će uvek podržavati Srbiju\nVučić i Putin razgovarali o Kosovu, Rusija će da podrži Srbiju


OTVOREN FESTIVAL FILANTROPIJE 2018. | odgovornoposlovanje.rs\nBeograd, 25. oktobar 2018. – Predsednica Vlade Republike Srbije Ana Brnabić, Američka agencija za međunarodni razvoj (USAID) me članovi Koalicije za dobročinstvo, otvorili su Festival filantropije 2018. u prostorijama UniCredit banke u Beogradu. Festival filantropije je deo kampanje kojoj je cilj da pokaže moć davanja prikupljanjem sredstava za podršku obrazovanja, mladih me inovacija. Festival se održava od 24. oktobra do 28. oktobra na različitim lokacijama u Beogradu me Novom Sadu.\nPredsrednica Vlade Republike Srbije Ana Brnabić najavila je da će kroz Savet za filantropiju nastojati da unapredi pravni me poreski okvir radi podsticanja dobročinstva, ocenivšme da je to najbolji primer saradnje Vlade, organizacija civilnog društva me privatnih kompanija.\nAmbasador Sjedinjenih Američkih Država u Srbiji Kajl Skat rekao je da su kompanije me građani u SAD prošle godine dali u dobrotvorne svrhe oko 410 milijardi dolara, što je više od BDP-a zemalja poput Irske, Danske ili Finske me dodao da je u 2017. godini u Srbiji prikupljeno 32 miliona dolara u dobrotvorne svrhe, a kad bi bilo me poreskih podsticaja, taj iznos bi bio me većme.\nPredsednica Izvršnog odbora UniCredit banke Feza Tan ocenila je da se svaki dinar investiran u dobrošinstvo vraća dvostruko, jer je to ulaganje u društvo me njegovu budućnost.\nDirektorka Fondacije Ana me Vlade Divac Ana Košel rekla je da je ta Fondacija za 11 godina postojanja na direktan ili indirektan način pomogla 700.000 ljudi me prikupila oko 20 miliona dolara za sve aktivnosti. Ona je podsetila da se duh dobročinstva u Srbiji nije izgubio, uprkos svim izazovima kroz koje je naše društvo prolazilo me zahvalila se svim kompanijama me organizacijama koje su, povodom Nacionalnog dana davanja, izdvojile sredstva za obezbeđivanje inovativnog spektrometra za Istraživačku stanicu Petnica.\nNa otvaranju festivala, premijerka Brnabić me ambasador Skat uručili su priznanja svim kompanijama me organizacijama koje su doniranjem podržale Nacionalni dan davanja, dok je direktoru Istraživačke stanice Petnice Vigoru Majiću uručen ček u vrednosti od dva milliona dinara, što su sredstva koja su do sada prikupljena u okviru ove humanitarne akcije.\nFestival filantropije je deo Projekta za unapređenje okvira za davanje koji finansira USAID, a koji sprovodi Koalicija za dobročinstvo predvođena Fondacijom Ana me Vlade Divac. Ostali članovi Koalicije su Trag fondacija, Katalist Balkan, Smart Kolektiv, Srpski filantropski forum, Forum za odgovorno poslovanje me Privredna komora Srbije.


Jovanović: Prelazna vladu je u interesu zemlje\nIzvor: Radio Televizija Vojvodine, 31.Avg.2019, 08:30\nVlast i opozicija moraju da pokažu ozbiljnost i izbegnu bojkot izbora dela opozicije, a jedan od načina za to je formiranje prelazne predizborne vlade, smatra lider Liberalno-demokratske partije (LDP) Čedomir Jovanović.\nKako je Jovanović rekao za "Blic", ovu ideju je LDP predstavio evropskim poslanicima Eduardu Kukanu i Knutu Flekenštajnu pre dva dana na sastanku u Skupštini Srbije, a uskoro će je predočiti i predsedniku Srbije Aleksandru Vučiću.\n"Činjenica >> Pročitaj celu vest na sajtu Radio Televizija Vojvodine << je da Vučić ima većinu, a čini mi se i da je sve jasnije da deo opozicije ne želi da učestvuje na izborima, jer hoće da ga ostavi da reši Kosovo. Da ga pusti da iskrvari na tom pitanju i onda da, uz predsedničke, izazove i vanredne parlamentarne izbore. Za mene, to nije ni opcija ni odgovorno ponašanje", kaže Jovanović.\nOn dodaje da Vučić nema nijedan lični razlog za prelaznu vladu, ali da je on predsednik Srbije i da je u interesu Srbije da ima parlament koji je sposoban za donošenje teških odluka koje su pred nama.\nNa konstataciju lista da će verovatno povodom ove izjave biti komentara da je prelazna vlada način da LDP uđe u nju, Jovanović je rekao da to nije uslov i da LDP i ne mora da bude u toj vladi.\nBlic: INTERVJU Čedomir Jovanović: Prelazna vlada je u interesu cele zemlje, i vlast i opozicija moraju da IZBEGNU BOJKOT\nPredsednik Liberalno demokratske partije (LDP) Čedomir Jovanović izjavio je da vlast i opozicija moraju da pokažu ozbiljnost i izbegnu bojkot, a jedan od načina za to je formiranje prelazne predizborne vlade. Članak Jovanović: I vlast i opozicija moraju da pokažu ozbiljnost i izbegnu bojkot se...


Privredno pravo Crne Gore dobro usklađeno sa EU - Progovori o pregovorima\nPrivredno pravo Crne Gore dobro usklađeno sa EU\nIzveštaj o analitičkom pregledu za Poglavlje 6 koje se odnosi na privredno pravo.\nZakonodavstvo Crne Gore u oblasti prava privrednih društava visoko je usklađeno s pravnim tekovinama EU ali su potrebna dalja približavanja kod prekograničnog spajanja i revizije, pokazao je Izveštaj o analitičkom pregledu za poglavlje 6 koje se odnosi na privredno pravo. Pored ostalog, Crna Gora sa evropskim kompanijskim pravom treba da uskladi neke odredbe koje se tiču prava akcionara, definisanja veličine privrednih društava, objavljivanja finansijskih, godišnjih i revizorskih izveštaja.\nPrevod Izveštaja, koji je Ministarstvo spoljnih poslova i evropskih integracija Crne Gore objavilo 10. septembra, pokazao je da je crnogorski Zakon o privrednim društvima u velikoj meri usklađen s evropskom direktivom koja se odnosi na zahteve za objavljivanjem podataka, validnost obaveza i osnovu za ništavost privatnih i javnih društava s ograničenom odgovornošću.\nMeđutim, određene odredbe o objavljivanju podataka Crna Gora treba da uskladi s evropskom direktivom o transparentnosti, navodi se u delu Izveštaja koji se odnosi na procenu stepena usklađenosti i kapaciteta za implementaciju.\nCrnogorski Zakon o privrednim društvima u potpunosti je usklađen s odredbama evropskog kompanijskog prava koje se odnose na objavljivanje podataka o filijalama dok je u velikoj meri usklađen sa direktivom o jednočlanim kompanijama.\nI kada je reč o osnivanju, održavanju i promeni kapitala akcionarskih društava, crnogorski zakon je u velikoj meri usklađen sa evropskim zakonodavstvom.\nIpak, prilagođavanja evropskim propisima biće potrebna u pogledu cene izdavanja akcija, uslova koji se odnose na sticanje sopstvenih akcija društva i zaštite poverilaca u slučaju smanjenja kapitala.\nKod spajanja i podele akcionarskih društava, crnogorski Zakon o privrednim društvima je u velikoj meri usklađen sa evropskim ali je na oba polja potrebno još raditi do pune usklađenosti.\nOdstupanja od evropskih direktiva uočena su u pogledu definicije nadležnog tela (Upravni odbor), nekih prava manjinskih akcionara, uloge nezavisnih eksperata, dokumenata dostupnih akcionarima pre odluke o spajanju ili podeli.\nŠto se tiče podele, suprotno evropskim pravnim tekovinama koje pokrivaju sva privredna društva, crnogorske odredbe odnose se samo na akcionarska društva.\nTu su i neke razlike u pogledu definicije podela, sadržaja uslova podele i nekih dokumenata pripremljenih od strane Upravnog odbora.\nCrna Gora će morati da uvede neke odredbe u cilju usklađivanja sa evropskim zakonima o prekograničnim spajanjima javnih društava s ograničenom odgovornošću, navodi se u Izveštaju.\nZakonodavstvo Crne Gore, prvenstveno Zakon o preuzimanju AD, u velikoj meri je usklađen s direktivom o ponudama za preuzimanju a dodatna usklađivanja potrebna su, pored ostalog, oko sadržaja informacija koje su privredni subjekti obavezni da objave.\nTakođe treba promeniti neke odredbe o javnom nadmetanju, kao i pravila koja se odnose na informisanje i savetovanje.\nCrna Gora treba da usvoji i statut Evropskog društva i Evropskog ekonomskointeresnog udruženja, navodi se u Izveštaju o analitičkom pregledu za poglavlje 6 o kompanijom pravu.\nKod prava akcionara Crna Gora je delimično usklađena s evropskim pravnim tekovinama a razlike se uglavnom odnose na različite rokove za sazivanje glavne skupštine, određene obavezne informacije, formalnosti za imenovanje punomoćnika.\nCrnogorsko zakonodavstvo, kako se navodi, predviđa većinu načela iz preporuka Komisije o naknadama direktora i nezavisnosti direktora i komisija Nadzornog odbora. Takođe je Crna Gora uvela određene odredbe u skladu s preporukom Komisije o politici naknada u sektoru finansijskih usluga.\nIzveštaj je pokazao i da je crnogorsko zakonodavstvo u velikoj meri usklađeno s direktivama o godišnjim računima i konsolidovanim računima.\nDalje usklađivanje potrebno je pak u odnosu na pragove koji se primenjuju vezano za definiciju veličine privrednih društava i proširenje pravila iz računovodstva i revizije na privredna društva koja su de facto društva s ograničenom odgovornošću.\nCrna Gora mora da se pobrine i da privredna društva pripremaju i objavljuju određene informacija u slučaju kada se pravnim tekovinama traži više od onoga što zahtevaju Međunarodni računovodstveni standardi (MRS) odnosno Međunarodni standardi finansijskog izveštavanja (MSFI).\nTakođe Crna Gora treba da osigura da pravna lica u okviru crnogorskog Zakona o računovodstvu i reviziji objavljuju svoje finansijske izveštaje, godišnji izveštaj, kao i revizorski izveštaj u centralnom registru, sudskom registru privrednih subjekata ili registru privrednih subjekata u skladu s evropskom direktivom.\nZakonom će morati i da se zahteva da konsolidovani menadžment izveštaj uključuje pregled razvoja, poslovanje, položaj subjekta uz opis rizika i očekivanih neizvesnosti.\nKada je reč o reviziji, crnogorsko zakonodavstvo je delimično usklađeno s direktivom o statutarnoj reviziji.\nDalje usklađivanje su potrebna u pogledu profesionalne etike, nezavisnosti, objektivnosti, poverljivosti i čuvanja poslovne tajne, naknade za reviziju i posebnih zahteva za ovlašćene revizore.\nCrna Gora takođe će morati da se uskladi s evropskim pravnim tekovinama u pogledu nezavisnog javnog nadzora za revizore, saradnje i razmene informacija s drugim regulatornim i nadzornim telima, regulacije revizora i revizorskih firmi trećih zemalja, kao i saradnje s nadležnim telima iz trećih zemalja.\nPrema podacima iz Izveštaja, na kraju oktobra 2012. godine u Crnoj Gori bila su registrovano 17.078 preduzetnika, 422 ortačka društva, 58 komanditnih društava, 26.782 društva sa ograničenom odgovornošću, 341 akcionarsko drustvo i 436 firmi koje su delovi stranih društava.


Vesti online / Sport / Fudbal / Juventus želi Nikolu Maksimovića\nJuventus želi Nikolu Maksimovića\nJuventus prati Nikolu Maksimovića, defanzivca Crvene zvezde, i želi da ga dovede u Torino već ovog leta.\nTrener crveno-belih Robert Prosinečki odbacuje svaku mogućnost da mladi štoper i reprezentativac Srbije posle samo šest meseci napusti Marakanu.\nDirektor Juventusa Bepe Marota upisao je Nikolu Maksimovića kao moguću alternativu za suspendovanog štopera Leonarda Bonućija, koji je optužen za nameštanje mečeva.\nItalijanski mediji pišu da Nikola Maksimović igrama i stavom mnogo podseća na Nemanju Vidića, kapitena Mančester junajteda. Skauti Juventusa pratili su igre Maksimovića u dresu reprezentacije Srbije protiv Republike Irske i poslali pozitivan izveštaj direktoru Maroti.\n"Nikola Maksimović nije na prodaju! Frajer je samo šest meseci u Crvenoj zvezdi, nije pokazao ni pola od onoga koliko može. Uopšte ne razmišljam o tome da Nikola ode u Juventus", rekao je Prosinečki za "Kurir".\nNikola Maksimović (21) visok je 193 centimetra, a sa Crvenom zvezdom ima ugovor do 30. juna 2016. godine. Njegova vrednost na evropskom tržištu iznosi 1,25 miliona evra, a crveno-beli ga sigurno ne bi prodali za manje od pet miliona.\nFUDBAL Srbi na ceni: Venger želi Bastu, Juventus kapariše Maksimovića!


M. Milikšić , The New York Times , The Independent\nSve do sada NTJ je bila poznata samo u Šri Lanki, i to po skrnavljenju budističkih statua 2018, i hapšenju sekretara grupe Abdula Razika 2016. zbog podsticanja rasizma. Lider grupe je Mohamed Zahran o kojem nema mnogo detalja.\nVojnici Šri Lanke nose telo ubijenog lidera Tamilskih tigrova Velupilaja Prabhakarana\nIako je Šri Lanka, ostrvska država u Indijskom okeanu, uništena u građanskom ratlu između vlade i Tamilskih tigrova koji se okončao 2009, ova zemlja ima “mršavu” istoriju militantnog islamističkog nasilja. U građanskom ratu je vlada, predvođena budističkom elitom, savladala pobunjeničke etničke Tamile koji su većinski hinduisti, ali imaju i muslimana i hrišćana.\n- Međutim, cilj NTJ nije ustanak – kaže Ana Spekhard, direktorka Međunarodnog centra za proučavanje nasilnog ekstremizma.\nUmesto toga, grupa teži da proširi globalni džihadistički pokret na Šri Lanku i stvori mržnju, strah i podele u društvu.\n- Ovo nije separatistički pokret. Ovde je reč o religiji i kažnjavanju – istakla je Spekhard.\nOna je ukazala da su koordinisani bombaški napadi, na čijoj su meti bila hrišćanska katolička manjina i strani turisti u popularnim hotelima, slični onima koje na drugim mestima izvode militantne islamističke grupe.\n- Ti napadi deluju kao da su došli pravo iz ISIS-a, Al Kaide ili džihadističkog udžbenika, jer oni podstiču religioznu mržnju napadima na više crkvi na veliki hrišćanski praznik – objašnjava Spekhard.\nAmarnat Amarasingam, istraživač Instituta za strateški dijalog, ukazao je da su nedavna novogodišnja proslava i budistički religiozni događaji protekli bezbedno.\nProtest Tamilskih tigrova zbog vlade Šri Lanke u Londonu 2011.\n- Da je ovo bila neka lokalna muslimanska teroristička grupa koja želi odmazdu zbog antimuslimanskih napada budista, mislim da bi im meta bila drugačija. Ovde su u napadima targetirane crkve kao i veliki turistički hoteli u prestonici, u kojima se pripremao uskršnji doručak i slično. To ukazuje na koordinaciju i planiranje inostranih grupa - naveo je on na “Tviteru”.\nStrahuje se da će masakr na Uskrs podstaći novo sektaško nasilje, a “Indipendent” već prenosi izveštaje o bacanju petrol bombe na džamiju i paljenjem muslimanskih radnji na Šri Lanki.\nNakon što se u javnosti pojavila vest da su obaveštajci javili vlastima još 11. aprila da NTJ priprema opaki plan, Vlada Šri Lanke je potvrdila odgovornost ove grupe za masakr i priznala da su u poslednjih desetak dana tri puta upozoreni na napad, od čega poslednji put deset minuta pre eksplozije. Portparol vlade je dodao da je napad izveden uz pomoć međunarodne mreže. U napadima je učestvovalo sedam bombaša samoubica. Policija je juče uhapsila 13 osoba a pretresi širom ostrva se nastavljaju za ostalima osumnjičenima da stoje iza masakra.\nTamilski tigrovi su bili među prvim grupama u svetu koje su počele da koristi samoubilačke bombaške napade kao uobičajenu taktiku. Tamilski separatisti borili su se protiv etničke većine Sinhalese, koji su dominantno budisti. Njihov konflikt s vladom, započet 1983, okončao se pre deset godina nakon što je ubijen lider Tamilskih tigrova.\nHrišćani i muslimani čine manje od 10 odsto populacije Šri Lanke, koja je većinski budistička.\nNacionalni Touhit Džamal\nŠri Lanka ima novog predsednika\nStampedo zbog humanitarne pomoći na ŠRI LANKI, poginule tri žene\nSlon iznenada podivljao tokom proslave i POJURIO KROZ GOMILU: Čovek koji je sedeo na njemu UMALO PREGAŽEN (VIDEO)\nKrijumčario škorpije, priveden na aerodromu


Britanci u Sarajevu traže radnike za kruzer: Plate do 3.000…\nVelika akcija u Tuzli: Policija s dugim cijevima uhapsila tri osobe\nNa ulicama Tuzle večeras se odvijala prava drama. Kako saznajemo, u blizini zgrade "Soda So" nekoliko je policijskih vozila, a specijalci s dugim cijevima zaustavili su automobil Audi Q8 stranih registracijskih oznaka. Nakon toga su…\nSpektakularna akcija MUP-a TK: Zaplijenjeno više od 8.000 tableta ekstazija i blizu 20 kilograma…\nE.H Sep 17, 2019\nU spektakularnoj akciji koju su večeras izveli istražitelji MUP-a Tuzlanskog kantona izvršena je jedna od najvećih zaplijena narkotika u BiH. Kako saznajemo, poslije više mjeseci posebnih mjera, neumornog operativnog rada i posebnih…\nU Tužilaštvu TK još ne znaju identitet stradalog migranta\nE.H Jul 30, 2019\nU Tužilaštvu Tuzlanskog kantona još se utvrđuju okolnosti sinoćnje pogibije migranta. Tužitelj Dalibor Pinkas kaže da istraga još nije okončana, ali da jedino mogu potvrditi da je stradali iz Tunisa. - Ovo što vam sada govorim…\nMUP TK u akciji: U Lukavcu uhapšen britansko-indijski milijarder Pramod Mittal, u toku pretres\nPripadnici MUP-a Tuzlanskog kantona uhapsili su britansko-indijskog milijardera Pramoda Mittala, potvrđeno je za Žurnal iz više izvora. U toku je pretres prostorija koje je u Lukavcu koristio ovaj biznismen. Policija se nalazi…\nPretresi u Lukavcu: Pronađena droga, kontrolirane i dvije žene\nPretresom 23 osobe u Lukavcu pronađena je biljna i praškasta materija te tableta koje svojim izgledom asociraju na droge, saopćeno je iz Ministarstva unutrašnjih poslova Tuzlanskog kantona. Pretresi su obavljeni u noći sa subote na…\nPripadnici Ministarstva unutrašnjih poslova (MUP) Tuzlanskog kantona danas su u pretresu na području Tuzle pronašli veću količinu dijagnostičke opreme za nezakonito ispravljanje stanja na kilometar satu vozila, odnosno vraćanje…\nPredložen jednomjesečni pritvora za Omera Đikanovića iz Srebrenika\nPostupajući tužilac Kantonalnog tužilaštva Tuzlanskog kantona je sudiji za prethodni postupak Kantonalnog suda Tuzla stavio prijedlog za određivanje jednomjesečnog pritvora za Omera Đikanovića (43), s područja općine Srebrenik, zbog…\nBračni par Mešanović iz Tuzle osumnjičen za utaju poreza od 362.000 KM\nKantonalni sud Tuzla potvrdio je optužnicu Kantonalnog tužilaštva Tuzlanskog kantona protiv Muhameda Mešanovića (50) i Esmeralde Isabegović-Mešanović (43) iz Tuzle zbog postojanja osnovane sumnje da su kao saučesnici i odgovorne osobe u…\nSa novim vozilima MUP-a TK sigurnost građana na visokom nivou\nU Ministarstvu unutrašnjih poslova Tuzlanskog kantona danas je upriličena promocija 11 novih „Škoda Oktavija“ automobila. Svih 11 automobila nabavljeno je iz vlastitih sredstava Ministarstva unutrašnjih poslova a bit će od velike koristi za…\nNovih 11 vozila za potrebe MUP-a Tuzlanskog kantona\nMinistarstvo unutrašnjih poslova Tuzlanskog kantona od danas na raspolaganju ima novih 11 vozila, škoda octavia, koja su nabavljena vlastitim sredstvima. Resorni ministar Husein Topčagić je istakao da je ovim Uprava policije postala…


source.ba | Zvizdić razgovarao s predstavnicima Udruženja generala BiH\nPredsjedavajući Predstavničkog doma Parlamentarne skupštine Bosne i Hercegovine Denis Zvizdić sastao se danas s predstavnicima Udruženja generala Bosne i Hercegovine.\n"Dodik preko ambasadora poslao poruku – želio otići u Moskvu, ali nije smio"\nZvizdić: Predizborni skup SNSD-a u Banjoj Luci je sloboda(n) pad u ništavilo i novo bezakonje\nRazgovarali su o aktuelnoj političkoj situaciji i o krizi koja je nastala jednostranom i antiustavnom blokadom rada institucija BiH, saopćio je Sektor Parlamentarne skupštine BiH za odnose s javnošću pozivajući se na Zvizdićev kabinet.\nPredsjedavajući Zvizdić podržao je zaključke UO Udruženja generala BiH te zahvalio članovima Udruženja na bezrezervnoj i kontinuiranoj podršci u institucionalnoj borbi za očuvanje integriteta, suvereniteta, političke samostalnosti i međunarodnog subjektiviteta države BiH.\nIstaknuo je važnost mira i napretka BiH, kao i činjenicu da je zaštita države BiH i državnih institucija najvažniji prioritet kojem ostaju posvećene sve probosanski i proevropski orijentisane političke partije i patriotske snage BiH.\nSastanku su, osim predsjednika Udruženja generala BiH Rizve Pleha, prisustvovali zamjenik predsjednika general Sulejman Vranj, generalni sekretar Sadik Klinić, te generali Džemal Merdan, Mustafa Polutak i Enes Husejnović.\nTagovi: GeneraliDenis ZvizdićSastanak


Policajka ukrala jaknu na pijaci “Arizona” kod Brčkog?\nFoto: e Movie / youtube\nNa društvenim mrežama pojavio se video snimak krađe sa najveće tržnice u BiH, pijace “Arizona” kod Brčkog.\nNa video snimku, koje su zabeležile nadzorne kamere, jasno se vidi kako žena krade zimsku jaknu sa lutke.\nNa društvenoj mreži “Fejsbuk” pojavile su nepotvrđene informacije da je žena koja je ukrala jaknu policijski službenik Tuzlanskog kantona, prenosi Dnevni list.\nČIŠĆENJE ZGARIŠTA Pijaca Arizona za mesec dana mogla bi da počne sa radom\nSTADO U KARANTINU, SLUČAJ NA SUDU Bruceloza na imanju Naske Lejlića iz Palanke kod Brčkog\nSaobraćajnica oko Brčkog čeka na tehnički prijem: Zaobilaznica završena, ali još NEUPOTREBLJIVA\nKOBNA NOĆ Motociklista poginuo, 17 osoba povređeno u 13 saobraćajki\nJedno osoba je poginula, a 17 je povređeno u saobraćajnim nesrećama koje su se dogodile na području Tuzlanskog kantona.\n"NAJVAŽNIJI IZBORI U ISTORIJI STRANKE" Bjelica veruje da Miličević treba da postane predsednik SDS\nPotpredsednik Srpske demokratske stranke (SDS) Milovan Bjelica smatra da su predstojeći unutarstranački izbori možda i najvažniji u istoriji stranke i da je vreme da na njeno čelo dođe Milan Miličević.\nProfesor matematike u Srednjoj saobraćajnoj školi u Sarajevu Almir Brkić (38), njegova nevenčana supruga Lamija Selimović (38) i šestogodišnja kćerka Fatima Brkić poginuli su u stravičnoj saobraćajnoj nesreći koja se juče u 7.55 dogodila u tunelu Igman na autoputu Vlakovo – Lepenica.\n“DODIK KRŠI ZAKON” Džaferović izrevoltiran jer na sastanku sa Đi Pingom NIJE BILO OBILJEŽJA BiH\nNa poslednjem sastanku predsedavajućeg Predsedništva BiH Milorada Dodika sa ambasadorom Narodne Republike Kine u BiH Đi Pinga nisu bila istaknuta obeležja BiH, saopšteno je iz kabineta člana Predsedništva BiH Šefika Džaferovića.\nDa nepropisnog preticanja u Ulici Safeta Zajke u prigradskim naseljima Rajlovac i Briješće gde se često stvaraju velike kolone vozila ima mnogo svedoče brojni primeri.\nTRAGEDIJA KOD OŠTRE LUKE Dečak (19) poginuo pri prevrtanju traktora\nPrilikom prevrtanja traktora u mestu Usorci kod Oštre Luke, devetnaestogodišnjak je zadobio teške telesne povrede, usled kojih je preminuo, rečeno je u Policijskoj upravi Prijedor.\nDODIK PUTUJE U MAĐARSKU Prvo susret sa predstavnicima Srba, pa onda s Orbanom\nPredsedavajući Predsedništva BiH Milorad Dodik danas putuje u trodnevnu posetu Mađarskoj.\nMinistarstvo unutrašnjih poslova Republike Srpske predstaviće sutra čet bot aplikaciju Ministarstva na viberu kao jedan od novih modela direktne komunikacije MUP-a sa građanima, a samim tim i informisanja.\nBenedi Đukanović tereti se da je Slavišu Krunića i Žarka Pavlovića ubio iz koristoljublja, odnosno niskih pobuda potvrđeno je juče u Okružnom sudu Banjaluka tokom ročišta za određivanje pritvora osumnjičenog ubici.\n“ONAJ KO IDE NA STRANA RATIŠTA MORA BITI KAŽNJEN” Cvijanovićeva zabrinuta zbog porasta islamskog radikalizma u BiH\nPredsednik Republike Srpske Željka Cvijanović izjavila je da veoma zabrinjava porast islamskog radikalizma u BiH i da je apsurdno što se tim pitanjem, kao i povratkom džihadista ne bavi niko od stranih diplomata u BiH.\nRAZOČARANI GRAĐANI Pored grandioznog mosta u Banjaluci nezavršeni trotoari i posečeni semafori (FOTO)\nNovi most na mestu nekadašnjeg zelenog otvoren je sinoć uz muziku i prisustvo velikog broja zvaničnika, a na samo stotinu metara od cele pompe, stanovnici preskaču preko razbacanog građevinskog materijala.\nPOTRES POREMETIO SAN Zemljotres jačine 3,4 stepena po rihteru pogodio Tomislavgrad\nIz Federalnog hidrometeorološkog zavoda objavili su da je Tomislavgrad sinoć u 21.58 časova pogodio zemljotres jačine 3,4 stepena po rihteru. Izveštaja o šteti nije bilo, prenosi Srpskainfo.\nĆerka Ivone Pantelić maturirala: Svi kažu: "ISTA MAMA"\nBRAVO, MAJSTORI! Rukometaši Srbije kroz NEVIĐENU DRAMU izborili plasman na Evropsko prvenstvo!


PONOVO KRKLJANAC KOD PRELJINE: Formirana kilometarska kolona na izlazu sa naplatne rampe, gužva u saobraćaju i ovog petka\nmladen djordjevic 19.11.2021. 20:19h\nČačak - Tokom popodenvnih sati ponovo je došlo do potpunog kolapsa u saobrćaju na izlazu sa naplatne rampe u Preljini, a u smeru od Beograda ka Čačku formirane su kilometraske kolone vozila. Vozači čekaju i do pola sata da nastave svoj put, pretpostavlja se prema nekoj od turističkih destinacaija u Zapadnoj Srbiji. Osim njih, u još težoj situaciju su meštani Preljine koji se skoro svakog vikenda suočavaju sa ogromnim saobraćajnim gužvama u svom mestu.\n"Svakog petka isto, potpuni je kolaps. Čekamo ponekad i po sat vremena da se sa našeg lokalnog uključimo na glavni magistralni put. Na svake dve sekunde ovuda prolazi po jedno vozilo. Teško je nama koji vozimo, ali ni pešacima nije lakše. Preći sa jedne, na drugu stranu ulice, prava je lutrija. Saobraćajne nezgode se često dešavaju, a ponekad one imaju i smrtni ishod", rekao je za RINU meštanin Preljine.\n"U blizini tunela na Zlatiboru zastoj je u oba prvca i formirana je dugačka kolona vozila. Automobili se jedva pomeraju. Naš put od Beograda ka Zlatiboru zbog kolapsa u saobraćaju traje dva puta duže nego inače", rekao je vozač Ivan Mitrović.\nVOZILO ZAVRŠILO U KANALU NA IBARSKOJ MAGISTRALI: Saobraćajna nezgoda kod Preljine, vozač izgubio kontrolu\nCRNA TAČKA IBARSKE MAGISTRALE, VOZILA PROLAZE SVAKE DVE SEKUNDE: Zbog pretrčavanja puta život izgubila 32 pešaka iz Preljine\nTEŠKA NESREĆA U PRELJINI: Nastradala žena pešak, telo nađeno ispod kamiona FOTO\nPreljinaauto-putnaplatna rampakolone vozilaTapadna Srbija


Šib o Poglavlju 31: To znači neophodnost uvođenja sankcija Rusiji\nIzvor: Radio Televizija Vojvodine, 06.Dec.2018, 14:21\nUsaglašenost sa spoljnom i bezbednosnom politikom EU je za mnoge zemlje kandidate komplikovana i kompleksna stvar, a u slučaju Srbije to znači neophodnost da usvoji sankcije prema Rusiji, rekao je danas ambasador Nemačke u Srbiji Tomas Šib.\n"Što se tiče pristupnih pregovora, Srbija je opisana kao umereno pripremljena zemlja za Poglavlje 31 i kod većine zemalja članica izaziva zabrinutost što ne dolazi >> Pročitaj celu vest na sajtu Radio Televizija Vojvodine << do povećanja stope usaglašenosti", rekao je Šib na skupu "Srbija i pregovori u Poglavlju 31: zajednička spoljna, bezbednosna i odbrambena politika" u Beogradu.\nPrema rečima Šiba, EU ne daje loše ocene zbog saradnje Srbije sa trećim zemljama, kao što su Rusija i Kina.\n"Srbija je slobodna da nastavi bezbednosnu saradnju sa Rusijom, ali mora da garantuje da to nije u sukobu sa obavezama koje je kao kandidat preuzela, kao što su zaštita poverljivih informacija i skladištenje podataka", rekao je ambasador Nemačke.\nOn je dodao da ako ne dođe do znatnog povećanja stope usaglašenosti, biće teško nastaviti sa napretkom usaglašenosti u Poglavlju 31.\nNa skupu je govorila i šefica Pregovaračkog tima za pregovore sa EU Tanja Miščević.\nRTS: Za 18 godina 1,8 milijardi evra razvojne pomoći Nemačke\nMondo: Nemci nam za 18 godina dali 1,8 milijardi evra\nVečernje novosti: Radojičić: Za osamnaest godina Nemačka u našu zemlju uložila 1,8 milijardi evra\nNoviMagazin.rs: Šib: Bez usaglašenosti s EU nema otvaranja poglavlja o spoljoj politici


Bijelo Polje proglašeno za najbolju Opštinu u podršci farmerima i poljoprivrednicima\nNa Drugoj Nacionalnoj konferenciji o poljoprivrednom i ruralnom razvoju koja je juče održana u Pljevljima, Opštini Bijelo Polje je uručena nagrada ‘’Moba’’ za postignuti zajednički rad i realizaciju za Programe mjera za podsticaj razvoja poljoprivrede i ruralnog razvoja.\nNagradu je primio predsjednik Opštine mr Petar Smolović, koji se zahvalio Ministarstvu poljoprivrede i ruralnog razvoja i organizatoru na dodjeli značajnog priznanja. On je pozdravio učesnike konferencije i naglasio da su mjere za podsticaj poljoprivrede i ruralnog i održivog razvoja ove godine u Bijelom Polju unaprijeđene, a taj pozitivan trend će se nastaviti i narednih godina, imajući u obzir da je poljoprivreda najvažniji privredni resurs ovog regiona.\nKonferenciju je otvorio potpredsjednik Vlade i ministar poljoprivrede i ruralnog razvoja mr Milutin Simović, koji je istakao da se nada da će ova konferencija postati tradicionalna, da će se na njoj razmjenjivati rezultati ruralnog razvoja i regionalna iskustva.\n- Čestitam lokalnoj samoupravi u Bijelom Polju koja je ove godine dobila veoma značajnu nagradu za podsticaj poljoprivrede. To je dokaz da je rukovodstvo opštine u ovoj oblasti ostvarilo značane rezultate u tekućoj godini. Vlada će posebno aktivno i odgovorno nastaviti da se bavi vitalnim temama za građane, rast životnog standarda, novim radnim mjestima, održivim korišćenjem prirodnih resursa, razvojem poljoprivrede i sela, unapređenjem zdravstva, obrazovanjem, kulturom, sportom i podrškom onima kojima je potrebna. Crna Gora je jasno pokazala da želi i da aktivno doprinosi stabilnosti, slozi, multietničkom skladu, dijalogu, razumijevanju i u Crnoj Gori i u regionu i u svijetu. Vlada će posvećeno nastaviti da snaži ove vrijednosti, i neće dozvoliti da bilo koji od ovih interesa države i građana bude ugrožen", rekao je Simović.\nZa 25 mjera Programa za podsticaj razvoja poljoprivrede i Programa podsticajnih mjera u ruralnom i održivom razvoju a 2018.godinu je opredijeljen iznos sredstava od 200.000 €.\nUčesnike je pozdravio i predsjednik Opštine Pljevlja Mirko Đačić koji je podsjetio da je stočarstvo dominantna grana poljoprivrede u Pljevljima, navodeći da pljevaljski poljoprivrednici nemaju problema sa plasmanom proizvoda.\nDvodnevna Konferencija je međunarodnog karaktera već drugu godinu zaredom organizuje je NVO „Mreža za ruralni razvoj“, a pod pokroviteljstvom Ministarstva poljoprivrede i ruralnog razvoja.\nSkup predstavlja priliku za razmjenu ideja i iskustava u cilju daljeg unapređenja poljoprivrede i razvoja ruralnih područja u Crnoj Gori, kao i uspostavljanja intenzivinije buduće saradnje svih relevantnih aktera.


Vladimir Putin u poseti Sloveniji | Gde Investirati\nVladimir Putin u poseti Sloveniji\nJuly 30, 2016\tComments 0\nSlovenački predsednik Borut Pahor izjavio je u intervjuu za Tas s da predstojeća poseta Putina predstavlja potvrdu prijateljstva dve zemlje i da će izgraditi međusobno poverenje.\nBaš zbog tih razlika Putinova poseta je dodatno dobila na značaju, kaže Pahor i dodaje da to “jača uverenje o potrebi dijaloga”, navodi se u intervjuu čije delove je prenela slovenačka agencija STA.\nŠef slovenačke diplomatije Karl Erjavec je za posetu Putina rekao da je po svojoj prirodi komemorativna, ali je potvrdio da će na marginama predviđenih ceremonija biti održani i neformalni susreti.\nOdgovarajući na kritike upućene slovenačkoj vladi da Putinovu posetu Ljubljana prikazuje kao komemorativnu, dok u Kremlju kažu da je to i radna poseta, Erjavec je rekao da “neformalni razgovori tokom takvih poseta nisu ništa neuobičajeno”, prenelaje STA.\nPrevious Priština: Više od 40 osoba povređeno u stampedu posle pucnjave\nNext Kurdi pokušali da zauzmu bazu na jugoistoku Turske\nDačić: Ne mogu da verujem da EU ne može da utiče na Hrvatsku i Bugarsku\nMinistar spoljnih poslova Ivica Dačić ocenio je danas da iza blokiranja otvaranja pregovaračkog poglavlja 26, koje se tiče obrazovanja i kulture, ne stoje Hrvatska i Bugarska.\nOdbijen zahtev za ponavljanje parlamentarnih izbora\nRepublička izborna komisija (RIK) je na današnjoj sednici odbacila osam prigovora, podnetih zbog nepravilnosti prilikom glasanja na 14 biračkih mesta na vanrednim parlamentarnim izborima održanim 24. aprila u Srbiji.


Održan okrugli sto Konkurencija i potrošači – izazovi za Republiku Srbiju u procesu pristupanja Evropskoj uniji - Centar za evropske integracije\nOdržan okrugli sto Konkurencija i potrošači – izazovi za Republiku Srbiju u procesu pristupanja Evropskoj uniji\nCentar za evropske integracije Beogradske otvorene škole i Kancelarija za evropske integracije Vlade Republike Srbije, u saradnji sa opštinom Medijana (Niš), organizovali su okrugli sto ''Konkurencija i potrošači – izazovi za Republiku Srbiju u procesu pristupanja Evropskoj uniji'', u zgradi Poslovnog centra gradske opštine Medijana.\nNa okruglom stolu, prisutnima su se obratili: Ivan Knežević iz Evropskog pokreta u Srbiji, Ljiljana Stanković iz Ministarstva unutrašnje i spoljne trgovine i telekomunikacija i Vladimir Međak iz Kancelarije za evropske integracije Vlade Republike Srbije.\n''Sva istraživanja o stavovima građana o ulasku Srbije u Evropsku uniju, pokazuju da grđani nisu na adekvatan način informisani o značaju primene evropskih standarda na lokalnom nivou'', izjavio je Ivan Knežević iz Evropskog pokreta u Srbiji. Knežević je naglasio da pripreme za ulazak Srbije u EU traju već desetak godina, ali u javnosti se nedovoljno argumentovano govori o prednostima i izazovima članstva Srbije u EU. On je dodao i to da članstvo u EU dnonosi građanima mnoge dobrobiti, ali i izazove koje moramo poznavati i za koje se moramo pripremiti.\n''U uslovima razvijenog sistema zaštite potrošača, potrošači su sve više informisani, svesni su svojih prava i mogućnosti njihovog ostvarivanja i na taj način prave racionalniji izbor i stvaraju dodatni pritisak na trgovce da još snažnije konkurišu na tržištu i to upravo onim što predstavlja vrednost za potrošače'', izjavila je Ljiljana Stanković iz Ministarstva unutrašnje i spoljašnje trgovine i telekomunikacija. Ona je naglasila da je sveobuhvatan Zakon o zaštiti potrošača glavni preduslov za jačanje zaštite prava i interesa potrošača, ali je neophodna i njegova efikasna primena. ''Pojedini trgovci svojim poslovanjem mogu narušiti rad i ugled odgovornih poslovnih subjekata, stvoriti osnovu za pojavu nepoštenog poslovanja, i na taj način onemogućiti da potrošači prave pouzdan i razuman izbor – a upravo ovo je jedan od načina da se pokrenu konkurencija, inovacije i ekonomski rast'', dodala je Stanković.\n''Zaštita konkurencije predstavlja mehanizam nadzora i zaštite slobodnog tržišta koji koristi jedna države, u uslovima postojanja tržišne privrede'', rekao je Vladimir Međak iz Kancelarije za evropske integracije Vlade Republike Srbije i dodao da cilj nije kontrola samog tržišta, već zaštita slobode učesnika na njemu, koja može biti ugrožena od strane moćnih preduzeća.


Februar 28, 2020 19:47\nPostepeno ukidanje takse na srpske proizvode nije odluka kosovske vlade, već jednostran predlog njenog premijera Aljbina Kurtija. Kurti je zbog toga kritikovan iz Vašingtona, ali je najava da smera da povuče taksu, pohvaljena iz Brisela. Iz Beograda poruka da se radi o novom Kurtijevom triku, a iz Prištine da je reč o prevari.\nTaksa na srpske proizvode udaljila je Prištinu i Beograd, a najava njenog postepenog ukidanja, čini se, novu kosovsku vladu na prvom ozbiljnijem ispitu udaljava i od njenog glavnog međunarodnog saveznika Sjedinjenih Američkih Država.\n"Kurti pokušava da se pokaže kao važan faktor i kao političar koji može da uradi sve. Sada zbog toga on pokušava sa ovakvim odlukama nešto kao da se pravi da je veliki faktor, ali u stvari nije pošto je naša zemlja, nije neko ko može nešto sam da napravi", kaže Fisnik Haljimi, analitičar.\nNije zanemarivo ni to što Kurtijeva dinamika ukidanja takse ponovo svađa koalicione saveznike u kosovskoj vladi koja nije sastavila ni mesec dana od formiranja.\nNa današnjoj sednici vlade nije bilo reči o najavi uslovnog ukidanja takse. Ali biće ih narednih dana, jer iz koalicionog Demokratskog saveza traže ukidanje takse bez uslovljavanja, poput Sjedinjenih Američkih Država.\n"Mi smo bili za ukidanje tarife jer je to bila mera bez koordinacije sa našim partnerima i naši odnosi sa prijateljima mogli su biti ugroženi zbog takse na proizvode", kaže Vjosa Osmani, predsednica Skupštine.\nOpozicione stranke, koje su uvele taksu, protive se njenom ukidanju i najavljuju vanrednu raspravu u skupštini, ne isključujući proteste.\n"Mi se otvoreno protivimo ukidanju takse, sve dok Srbija nastavlja sa starim stavom i jasno je da Srbija nije promenila svoj stav u vezi sa Kosovom. Tako smo to juče opisali - kao predaju Srbiji. Mislimo da je učinio grešku sve dok nema potpun sporazum sa SAD", kaže Daut Haradinaj iz Alijanse za budućnost Kosova.\nI u Beogradu smatraju da je Kurtijeva najava zapravo manevar. Predsednik Aleksandar Vučić ocenjuje da je najava o delimičnom ukidanju prištinskih taksi novi trik Aljbina Kurtija.\nSmislio je Kurti, kaže Vučić, da ukine takse na sirovine, zato što pšenicu dobija jeftinije nego da je iz Severne Makedonije, jer to traže albanski biznismeni kako bi mogli da prave jeftinije testo.\n"Ali srpske finalne proizvode, čokolade, keks i prašak, to ga ne interesuje, gde bi Srbi napravili profit. Je l' si to sam smislio ili ti je neko pomogao? Srbija će sačekati i videti šta će dalje biti. Kada budu ukinuli takse, razgovaraćemo, a do tada strpljivost i trpeljivost", kaže Vučić.\nU ekonomskom smislu Kurtijeva najava u Prištini se ne tumači pogrešno. Upućeni kažu da su 80 odsto plasmana robe iz centralne Srbije i Bosne i Hrecegovine činile sirovine i poluproizvodi.\n"Danas najveća dobit u biznisu je smanjiti troškove. I to je jedan glavni indikator koji će sigurno učiniti svoje da opet se vrate proizvodi i da ekonomska razmena dobije svoj primat. Ono što je važno je da svi moramo da se angažujemo ze jednu novu CEFTU, u jednoj CEFTI kroz koju će se rešiti problemi", kaže Safet Grdžalija, ekonomski analitičar.\nTakse od 100 odsto na srpsku i robu iz Bosne i Hercegovine uvedene su u novembru 2018. godine. Od tada, srpska roba organizovano nije ulazila na kosovsko tržište. Gubitak srpskih preduzeća premašio je 400 miliona evra.\nKM: Nove mere Opštinskog štaba za vanredne situacije 117


Migranti protestovali u Bihaću: Želimo pravdu - 03.01.2021, Sputnik Srbija\nMigranti smešteni u kampu Lipa u Bihaću danas su, prilikom posete ministra bezbednosti Bosne i Hercegovine Selma Cikotića, protestovali i uzvikivali da žele... 03.01.2021, Sputnik Srbija\nsvet, vesti, bihać, protest, region\n22:50 03.01.2021 (Osveženo: 04:01 26.08.2021)\nEkipa portala „Kliks“ pokušala je da razgovara s migrantima smeštenim u Lipi, ali oni nisu bili spremni na razgovor zbog nepoverenja prema medijima u BiH koji, kako su kazali, ne prenose pravu sliku stanja i ono što oni kažu.\nMinistar Cikotić je s premijerom Unsko-sanskog kantona (USK) Mustafom Ružnićem i gradonačelnikom Bihaća Šuhretom Fazlićem boravio u poseti šatorskom naselju Lipa gde je poručio da će svi migranti biti smešteni na ovoj lokaciji, pa i oni iz Bire.\nOn je kazao da će se sagledati doprinos koji treba da daju različite institucije sa svih nivoa vlasti, od države do kantona kako bi se stvorili uslovi za višesedmični boravak migranata u improviziranom kampu dok se radovi u prihvatnom centru Lipa koji je u velikoj meri uništen, privedu kraju za dugotrajniju namenu odnosno smeštaj migranata za boravak na duži period.\n„Sve ovo poslednjih dana pokazuje činjenicu da je to humanitarna, sigurnosna i politička situacija koja pokazuje da za sada imamo uslove da praktično samo jedan narod i dva kantona u BiH nose teret migrantske krize. To je neodrživo ubuduće. Međutim sada moramo hitno rešiti pitanje smeštaja za ove ljude koji se nalaze u vrlo neuslovnim smeštajnim, higijenskim, zdravstvenim i drugim okolnostima“, dodao je Cikotić.\nMigranti ostaju u kampu Lipa\nStotine migranata do daljeg će ostati u kampu Lipa u kojem će u kratkom roku biti poboljšani uslovi boravka, zaključila je danas delegacija Saveta ministara, međunarodnih organizacija, kantonalnih i gradskih vlasti koja je posetila prihvatni centar kod Bihaća.\nOni su ispraćeni povicima nezadovoljstva migranata koji odbijaju da ostanu na ovom odredištu, prenosi RTRS.\nUslovi u prihvatnom centru su nehumani i potrebno ih je, uz podršku pripadnika Oružanih snaga, što pre poboljšati, rekao je ministar bezbednosti BiH Selim Cikotić prilikom posete Lipi, u kojoj migranti odbijaju da uđu u šatore, postavljene nakon nedavnog požara.\nOn je rekao i da će predložiti da se Predsedništvo BiH hitno izjasni o ovom problemu.\n© Hasan ArnautovicMigranti u kampu Lipa, kod Bihaća, pale šatore\n„Da se može odmah pristupiti betoniranju podloga i izgradnji infrastrukture kanalizacije i stvaranju uslova da kamp što pre postane mesto za kvalitetan i trajniji boravak migranata“, rekao je Cikotić.\nDa će migranti definitivno ostati u Lipi, kažu i predstavnici kantonalne i gradske vlasti.\nNaglasili su da nema ništa od njihovog premeštanja u objekat „Bira“ u Bihaću, a građane koji kod tog objekta stražare kako bi sprečili dolazak migranata pozvali su da se raziđu.\nGradonačelnik Bihaća Šuhret Fazlić rekao je da u Lipi postoji šitem, postoji bunar, i da ako se stavi agregat mogu brzo da se stvore uslovi za boravak.\nPremijer Unsko-sanskog kantona Mustafa Ružnić rekao je da su stavili sve resurse na raspolaganje da se ovaj prostor osposobi jer samo su vlasti i građani Unsko-sanskog kantona pružili pomoć migrantima kada su ih svi ostavili.\nDelegacija je iz kampa ispraćena povicima „Evropo, pomozi nam!“ i „Ne želimo hranu - želimo slobodu!“.\nOglasio se i šef diplomatije Evropske unije Žozep Borelj koji je situaciju u vezi sa migrantima u Unsko-sanskom kantonu ocenio neprihvatljivom, i prema pisanju medija, najavio dodatna 3,5 miliona evra humanitarne pomoći BiH za ublažavanje ove krize, prenosi Tanjug.


Kampanja BH novinara i Mreže novinarki u BiH povodom 8. marta-Međunarodnog dana žena - BH novinari\nSarajevo, 23.03.2021.- Svjetsku kampanju „Media4Women2021“ je povodom 8. marta pokrenula organizacija Free Press Unlimited iz Nizozemske, a u Bosni i Hercegovini sprovelo Udruženje BH novinari i Mreža novinarki u BiH, sa ciljem bolje vidljivosti žena u medijskim sadržajima, ali i boljeg pozicioniranja novinarki u medijskoj industriji.\nU sklopu kampanje BH novinari su:\nKreirali i publikovali 17 poruka medijskih djelatnika/ca iz BiH, koji su promovisali uspješne žene iz medija, nauke, sporta, aktivizma, te majke, prijateljice, radne kolegice i sve žene koje svojim postojanjem i djelovanjem daju značajan doprinos razvoju bh. društva u skladu sa svjetskim standardima ženskih ljudskih prava;\nObjavili saopštenje Međunarodne federacije novinara (IFJ), pozivajući medije u BiH da provedu reviziju plata u svojim redakcijama i angažuju se na rješavanju razlika u platama među spolovima.\nU saradnji sa Samostalnim sindikatom šumarstva, prerade drveta i papira BiH su uputili Predsjedništvu BiH, Parlamentarnoj skupštini BiH i Vijeću ministara BiH zahtjev za ratifikaciju 190.Konvencije o nasilju i uznemiravanju u svijetu rada, te prateću Preporuku br.206 koju je donijela Međunarodna organizacija rada 2019. godine.\nOrganizovali online konferenciju “Rodno zasnovano nasilje u javnom i komunikacijskom prostoru Bosne i Hercegovine“, uz prisustvo 35 predstavnika medijske zajednice, nevladinog sektora i institucija, sa ciljem otvaranja javnog prostora za dijalog o sve prisutnijim oblicima rodnozasnovanog nasilja u javnom komunikacijskom prostoru, sa fokusom na medije i društvene mreže.\nDodijelili priznanje „Šampion rodne ravnopravnosti 2021“ portalu Radio Sarajevo u kategoriji za medije i Vanji Stokić, urednici portala eTrafika iz Banjaluke, u kategoriji za novinara/ku, za promociju rodne ravnopravnosti kroz medijske sadržaje.